Summary: انسانی جسم میں لگائے جانے والے سؤر کے اس گُردے میں جینیاتی طور پر ترمیم کی گئی تھی اور اس کی وجہ یہ تھی کہ ایسا نہ کرنے کی صورت میں امکان تھا کہ انسانی جسم اسے قبول کرنے سے انکار کر دیتا۔

پہلا مریض جس میں سور کا گردہ ٹرانسپلانٹ کرنے کے بعد ہسپتال سے گھر بھیج دیا گیا

امریکہ کے ہسپتال میں ایک شخص میں سؤر کے گُردے کی پیوندکاری کے بعد صحتیاب ہوتے ہی انھیں ہسپتال سے فارغ کر دیا گیا ہے۔

ماضی میں جینیاتی طور پر تبدیل شدہ سورؤں سے اعضا کی پیوند کاری ناکام ہو چکی ہے لیکن سائنسدان اب تک اس طریقہ کار کی کامیابی کو پیوند کاری کے میدان میں ایک تاریخی سنگ میل قرار دیے ہیں۔

ڈاکٹروں نے 16 مارچ کو چار گھنٹے طویل سرجری کے دوران جینیاتی طور پر ترمیم شدہ سور کے گردے کو ان کے جسم میں کامیابی کے ساتھ ٹرانسپلانٹ کیا۔

ایک بیان میں سلیمن کا کہنا تھا کہ ہسپتال سے گھر جانے کے قابل ہونا ان کی زندگی کے ’خوش ترین لمحات میں سے ایک‘ تھا۔

سنہ 2018 میں انھیں ایک وفات پا چکے شخص کا گردہ لگایا گیا تھا تاہم گذشتہ سال اس نے کام چھوڑ دیا اور ڈاکٹروں نے انھیں سور کے گردے کی پیوند کاری کا آئیڈیا دیا۔

وہ بتاتے ہیں کہ ’میں نے اسے نہ صرف میری مدد کے ایک راستے کے طور پر دیکھا بلکہ یہ ان ہزاروں لوگوں کے لیے امید فراہم کرنے کا ایک طریقہ بھی ہے جنھیں زندہ رہنے کے لیے ٹرانسپلانٹ کی ضرورت ہے۔‘

سلیمن کو سور کا جو گردہ لگایا گیا، اس میں کیمبرج میں قائم دوا ساز کمپنی ای جینیس نے ترمیم کی تاکہ ’سور کے نقصان دہ جینز کو ہٹا کر انسانوں کے ساتھ اس کی مطابقت کو بہتر بنانے کے لیے کچھ انسانی جینز شامل کیے جائیں۔‘

ہسپتال کا کہنا ہے کہ اس طریقہ کار کے لیے انھوں نے 1954 میں دنیا میں انسانی اعضا کی پہلی کامیاب پیوند کاری سے رہنمائی لی (گردے کی پہلی پیوند کاری میں یہ ہسپتال شامل تھا)۔

اس طریقہ کار کی فوڈ اینڈ ڈرگ ایڈمنسٹریشن نے اجازت دی۔ ٹرانسپلانٹ پر کام کرنے والی ٹیم نے اسے ایک تاریخی قدم قرار دیا، جو دنیا میں اعضا کی کمی کا ممکنہ حل فراہم کر سکتا ہے، خاص طور پر نسلی اقلیتی برادریوں سے تعلق رکھنے والوں کے لیے جنھیں یہ کمی زیادہ متاثر کرتی ہے۔

سلیمن کے ڈاکٹر کا کہنا ہے کہ ’اس تکنیکی پیشرفت کے نتیجے میں اعضا کی وافر فراہمی (ایک اچھی طرح سے کام کرنے والا گردہ جو تمام ضرورت مند مریضوں کو مل سکے) صحت کے شعبے میں برابری اور گردے کی خرابی کا بہترین حل بن سکتی ہے۔‘

مگر 2023 میں وفات پا جانے والے اور زندہ افراد کی جانب سے اعضا عطیہ کرنے کی تعداد صرف 23500 تھی۔

ایک مریض کے جسم پر ایسے نشانات تھے جن سے ظاہر ہوا کہ ان کے مدافعتی نظام نے عضو کو مسترد کر دیا تھا اور یہ ٹرانسپلانٹس میں ایک بڑا خطرہ سمجھا جاتا ہے۔


Summary: میری کیوری پولینڈ کے شہر وارسا میں 7 نومبر 1867 کو پیدا ہوئی تھیں۔ ان کے آبائی ملک میں ثانوی تعلیم کے مراکز میں خواتین کے لیے دروازے بند تھے، اسی لیے وہ تعلیم حاصل کرنے کے لیے اپنی بہن کے پاس فرانس چلی گئیں۔

میری کیوری: دو بار نوبل انعام جیتنے والی خاتون سائنسدان جنھوں نے سرطان کا علاج آسان بنایا

میری کیوری فرانس کے شہر ماسئی سے 15 جولائی 1926 کو برازیل کے شہر ریو دے جینیرو ایک بحری جہاز کے ذریعے آئیں تھیں اور اس سفر میں ان کے ہمراہ ان کی بڑی صاحبزادی ارینے بھی تھیں۔

یہ وہ وقت تھا جب فرانسیسی سائنسدان پیارے کیوری انتقال کر چکے تھے اور میری کیوری بیوہ ہو چکی تھیں۔ ان کے شوہر 19 اپریل 1906 کو پیرس میں سڑک پار کرتے ہوئے حادثہ کا شکار ہو کر موت کے منہ میں چلے گئے تھے۔

میری کیوری کے اس دورے کے دوران انھیں برتھا لُطز کا ساتھ بھی حاصل تھا جو برازیل میں خواتین کے سیاسی حقوق کے لیے جدوجہد کر رہی تھیں۔

برازیل پہنچنے کے بعد تھکن سے چُور میری کیوری فلیمنگو میں واقع اپنے ہوٹل چلی گئیں جہاں وہ آرام کرنا چاہتی تھیں، جبکہ ان کی بیٹی تیراکی کے لیے پاس ہی موجود سمندر چلی گئیں۔

اس کے بعد وہ 16 اگست کو ٹرین کے ذریعے اپنی صاحبزادی ایرینے کے ہمراہ برازیل کے شہر بیلو ہوریزونٹے چلی گئیں۔

سنہ 1978 میں اپنی ایک کتاب میں ڈاکٹر پیڈرو ناوا نے میری کیوری کے بارے میں لکھا کہ ’ان کا قد چھوٹا تھا، وہ سیاہ لباس زیبِ تن کیے ہوئیں تھیں۔ وہ ہمیشہ ان ہی کپڑوں میں ملبوس ہوتی تھیں، ان کے بال اچھی طرح سے نہیں بنے ہوئے ہوتے تھے اور ان کے ہاتھ اکثر کپکپا رہے ہوتے تھے، جبکہ ان کے جوتوں کا صرف ایک ہی بٹن لگا ہوا ہوتا تھا۔‘

میری کیوری کے سوٹ کیس میں دو ریڈیم کی سوئیاں تھیں جنہیں۔ سرطان کے علاج کے لیے استعمال کیا جانا تھا۔ یہ سوئیاں انھوں نے برازیل کے ہسپتال کو تحفے کے طور پر دی تھیں۔

ایک وقت پر نوبل کمیٹی نے یہ تجویز بھی دی تھی کہ میری کیوری کی انعام کے لیے نامزدگی کو خارج کردیا جائے کیونکہ ان کے ایک شادی شدہ مرد سے تعلقات تھے۔

تاریخ دان کرسٹینا اراریپے فریرا کہتی ہیں کہ ’میری کیوری ان تمام خواتین کے لیے ایک روشن مثال تھیں جو سائنس میں دلچسپی رکھتی تھیں۔ وہ ایک غیرمعمولی شخصیت تھیں جنھیں صرف اس لیے مشکلات کا سامنا کرنا پڑا کیونکہ وہ ایک عورت تھیں۔‘

برازیل کے دورے کے آٹھ برس کے بعد مئی 1934 میں میری کیوری بیمار ہوئی اور دوبارہ کبھی اپنی لیبارٹری میں داخل نہیں ہو سکیں۔

اس بیماری کے دوران ان کی آنکھیں کمزور ہوگئیں اور ان کی قوتِ سماعت بھی چلی گئی۔ مختصر علالت کے بعد وہ 4 جولائی 1934 کو انتقال کر گئیں۔


Summary: نیوروفیریٹنوپیتھی دماغ کی ایک نایاب بیمارے یا کیفیت ہے کہ جو اس میں مبتلا ہونے والے لوگوں کے دماغ کی نشو نما کو متاثر کرتی ہے۔

اپنے ہی اندر قید ہو جانے والی بہنیں: ’اس کا یوں اپنے آپ میں رہنا مایوس کن اور تکلیف دہ ہے‘

نیوروفیریٹنوپیتھی دماغ کی ایک نایاب بیماری یا کیفیت ہے کہ جو اس میں مبتلا ہونے والے لوگوں کے دماغ کی نشو نما کو متاثر کرتی ہے۔ اس بیماری میں دماغ میں ایسے پروٹین کی مقدار زیادہ ہو جاتی ہے کہ جو اپنے اندر بڑے پیمانے پر آئرن کو جمع کرنا شروع کر دیتے ہیں۔ جس کی وجہ سے اس مرض میں مبتلا ہونے والے افراد کو بولنے اور نگلنے میں مُشکلات کا سامنا کرنا پڑتا ہے۔

یہ بیماری اکثر ایک ہی خاندان کے متعدد لوگوں کو متاثر کرتی ہے۔ بی بی سی نے اس بیماری کی تشخیص ہونے والی چار بہنوں کے خاندان سے بات کی۔

معلوم ہوا کہ یہ ایک جینیاتی بیماری تھی اور گریٹر مانچسٹر کے علاقے راچڈیل سے تعلق رکھنے والے خاندان میں کسی کو بھی اس کے بارے میں کچھ معلوم نہیں تھا۔

کیمبرج یونیورسٹی میں ہونے والے ایک ٹرائل میں اس بات کی جانچ کی جائے گی کہ آیا موجودہ دوا کو دماغ سے بڑے مقدار میں جمع ہونے والے آئرن کو نکالنے کے لیے دوبارہ استعمال کیا جا سکتا ہے، اور کچھ مریضوں میں اس مرض کے اضافے یا ممکنہ طور پر ’ٹھیک‘ کرنے کے لئے بھی استعمال کیا جا سکتا ہے۔

ان کے شوہر 59 سالہ سٹیفن کا کہنا ہے کہ وہ بھی اپنے ارد گرد کی دنیا میں ہونے والی ہر چیز کو سمجھ سکتی ہیں، لیکن بات چیت نہیں کر سکتیں۔

یونیورسٹی آف کیمبرج سے تعلق رکھنے والے نیورولوجی کے پروفیسر پیٹرک چنری اس بیماری کو تسلیم کیے جانے کے تقریبا 25 سال بعد ایک سال تک جاری رہنے والی دوا ’ڈیفریپرون‘ کا ایک سال تک ٹرائل شروع کرنے والے ہیں، جس سے انھیں امید ہے کہ یہ ’دماغ سے آئرن نکالنے‘ اور بیماری کو اس کے ٹریک پر روکنے میں کامیاب ہو جائے گی۔

پروفیسر چنری بتاتے ہیں کہ مریضوں میں 10 سال تک علامات ظاہر ہونے کے بعد، اضافی آئرن ’واضح طور پر دماغ کو نقصان پہنچا رہا ہوتا ہے اور ٹشو تباہ ہو چکے ہوتے ہیں۔‘

پروفیسر چنری کا کہنا ہے کہ ’اگر یہ تجربہ کامیاب ہو جاتا ہے تو تمام ڈاکٹر لوگوں میں علامات ظاہر ہونے سے پہلے ہی اس دوا کو انھیں دے سکتے ہیں۔‘

ان کا یہ بھی کہنا ہے کہ اس سے دماغ میں آئرن کی زیادہ مقدار سے منسلک دیگر مسائل کے علاج کی راہ ہموار ہوسکتی ہے۔

لز کی بیٹی پینی اپنے خاندان میں بہت سے لوگوں کی دیکھ بھال میں مدد کرتی ہیں لیکن یہ نہیں جانتی کہ انھیں یہ بیماری ہے یا نہیں۔

وہ کہتی ہیں کہ ’میں کوشش کرتی ہوں کہ اس کے بارے میں نہ سوچوں، اگر آپ اس کے بارے میں سوچیں گے تو مجھے یقین ہے کہ یہ تیزی سے آگے بڑھے گا۔‘


انسانی جسم میں سؤر کے گردے کی پیوند کاری: ’یہ لاکھوں مریضوں کو ایک نئی زندگی دے سکتی ہے‘

بتایا جاتا ہے کہ انسانی جسم میں سؤر کے گُردے کی پیوندکاری کے بعد ایک 62 سالہ شخص تیزی سے صحتیاب ہو رہے ہیں اور انھیں بہت جلد ہسپتال سے فارغ کر دیا جائے گا۔

انسانی جسم میں لگائے جانے والے سؤر کے اس گُردے میں جینیاتی طور پر ترمیم کی گئی تھی اور اس کی وجہ یہ تھی کہ ایسا نہ کرنے کی صورت میں امکان تھا کہ انسانی جسم اسے قبول کرنے سے انکار کر دیتا۔

دماغی طور پر مردہ قرار دے دیے جانے والے افراد میں سؤر کے گردے کو تجرباتی بنیادوں پر ڈالا جا چُکا ہے۔

میساچوسٹس جنرل ہسپتال نے ایک بیان میں کہا کہ 16 مارچ کو کی جانے والی چار گھنٹے کی سرجری مریضوں کو آسانی سے دستیاب اعضاء فراہم کرنے کی تلاش میں ایک اہم سنگ میل ہے۔

اس سے قبل سات سال تک ڈائیلاسز پر رہنے کے بعد 2018 میں اسی ہسپتال میں ان کے گردے کی پیوند کاری کی گئی تھی کیونکہ ان کے اپنے گردے ٹھیک سے کام نہیں کر رہے تھے۔

پانچ سال بعد، پیوند کاری ناکام ہو گئی اور انھیں مئی 2023 میں ڈائیلاسس پر واپس جانا پڑا۔

ان کے ڈاکٹروں نے وضاحت کی کہ انھیں بار بار ڈائیلاسز کی وجہ سے پیچیدگیوں کا سامنا کرنا پڑا، جس کی وجہ سے انھیں ہر دو ہفتوں میں خون کے جمنے کے سلسلے کو روکنے اور کُچھ دیگر مسائل پر قابو پانے کی غرض سے ہسپتال کا چکر لگانا پڑتا تھا جس کی وجہ سے اُن کی معمول کی زندگی متاثر ہوئی۔

سلیمن کا کہنا تھا کہ انھوں نے گردے کی پیوند کاری کے فوائد اور نقصانات کا بھی سوچا تو تھا مگر نے اسے نہ صرف اپنے لیے فائدہ مند سمجھا بلکہ ان ہزاروں لوگوں کے لیے امید کی ایک کرن بھی بنے کہ جنھیں زندہ رہنے کے لیے گُردے کی پیوند کاری کی ضرورت ہوتی ہے مگر کوئی ڈونر نہیں مل رہا ہوتا۔

انسانی عطیہ دہندگان کے اعضاء کی ان لوگوں کے لیے دائمی کمی ہے جنھیں ان کی ضرورت ہے۔ تاہم جانور عطیہ کے اس معاملے میں انسانوں کی مدد کر سکتے ہیں۔

سؤر کا یہ گردہ خوصی طور میساچوسٹس کے کیمبرج کے ای جینیسس نامی ادارے کی جانب سے فراہم کیا گیا تھا۔ سؤر سے حاصل کیے جانے والے اس گُردے میں سے ایسے جینیاتی عناصر کو نکالا گیا کہ جو انسانی جسم کے لیے نقصان کا باعث بن سکتے تھے اور اُن کی جگہ اُنھیں شامل کیا گیا جن کی وجہ سے اسے کارآمد بنا کر انسانی جان بچانے میں مدد مل سکے۔

پیوند کاری کرنے والی ٹیم میں شامل ڈاکٹر تتسو کاوائی نے کہا کہ ’ہمیں اُمید ہے کہ پیوند کاری کا یہ طریقہ کار دنیا بھر میں ان لاکھوں مریضوں کو ایک نئی زندگی دے سکتا ہے کہ جو گردے فیل ہونے کی کوجہ سے موت کے منہ میں جا سکتے ہیں۔‘


Summary: پنجابی پاپ گلوکار سدھو موسے والا کی والدہ چرن کور اور والد بلکور سنگھ کے ہاں دوسرے بچے کی پیدائش ہوئی ہے۔ بچے کی پیدائش کا چرچا اس لیے کیا جا رہا ہے کیونکہ سدھو موسے والا کی والدہ چرن کور نے اس بچے کو آئی وی ایف تکنیک کے ذریعے جنم دیا ہے۔ مگر یہ تکنیک ہے کیا؟

سدھو موسے والا کی والدہ کے ہاں آئی وی ایف کے ذریعے دوسرے بچے کا جنم، یہ تکنیک کیا ہے اور اس کے لیے کن چیزوں کا خیال رکھنا چاہیے؟

پنجابی پاپ گلوکار سدھو موسے والا کی والدہ چرن کور اور والد بلکور سنگھ کے ہاں دوسرے بچے کی پیدائش ہوئی ہے۔ نومولود بچے کے نام کے بارے میں شوبھدیپ سنگھ (سدھو موسے والا) کے والد بلکور سنگھ نے اتوار کو کہا کہ یہ بچہ بالکل ان کے لیے شوبھدیپ جیسا ہے۔

اس بچے کی پیدائش بھٹنڈہ کے ایک نجی ہسپتال میں ہوئی۔ بچے کی پیدائش کا چرچا اس لیے کیا جا رہا ہے کیونکہ سدھو موسے والا کی والدہ کی عمر 58 سال ہے۔ عام طور پر اس عمر میں بچے کو جنم دینا مشکل ہوتا ہے۔

چرن کور نے اس بچے کو آئی وی ایف یعنی ان وٹرو فرٹیلائزیشن تکنیک کے ذریعے جنم دیا ہے۔ مگر یہ تکنیک ہے کیا؟

آئی وی ایف ایک ایسا طریقہ کار ہے جس کے دوران عورت کے ایگز (انڈوں) کو مرد کے سپرم سے لیبارٹری میں فرٹیلائز کیا جاتا ہے اور اس کے بعد جنین کو عورت کے رحم (بچہ دانی) میں ڈالا جاتا ہے۔

ان کے مطابق، ’آئی سی ایس آئی نے ان جوڑوں کے لیے والدین بننا آسان بنا دیا ہے، جنھیں مردوں کے سپرم کی کم یا ناقص معیار کی وجہ سے مسائل کا سامنا تھا۔ اس ٹیکنالوجی نے ڈونر سپرم کی ضرورت کو بھی ختم کردیا۔ یہی وجہ ہے کہ لوگ اب اسے بلا جھجک اپنانے لگے ہیں۔‘

انھوں نے بتایا کہ چرن کور روزانہ ان کے پاس میڈیکل چیک اپ کے لیے آتی تھی۔ کبھی کبھی یہ تھوڑا مشکل تھا، بڑھاپے میں کبھی کبھی بلڈ پریشر بڑھ جاتا اور خون بہنے لگتا۔۔۔ پھر ہم اس کا خیال رکھتے تھے۔

ڈاکٹر شیوانی کا کہنا ہے کہ خواتین میں مینوپاز یا ماہواری بند ہونے کے بعد آئی وی ایف کے ذریعے حاملہ ہونا بہت مشکل ہے۔ کیونکہ مینوپاز کا مطلب ہے کہ عورت کے رحم میں انڈے تقریباً ختم ہو چکے ہیں۔

2021 میں انڈیا میں ایک نیا قانون اسسٹڈ ری پروڈکٹیو ٹیکنالوجی (ART) ایکٹ نافذ ہوا۔ ڈاکٹر سنیتا اروڑہ اس قانون کے تحت آئی وی ایف حاصل کرنے کے لیے ماں کی زیادہ سے زیادہ عمر 50 سال اور والد کی عمر 55 سال تک بڑھانے کی بھرپور حمایت کرتی ہیں۔

وہ کہتی ہیں کہ ’45 سال سے زیادہ عمر کے آئی وی ایف کے معاملات میں، ہم طبی صحت پر بہت زیادہ توجہ دیتے ہیں۔ کیونکہ حمل کے دوران دل کا دباؤ بڑھ جاتا ہے اور بلڈ پریشر بھی اوپر نیچے ہوتا ہے۔ کئی بار خواتین ایسی تبدیلیوں کو برداشت کرنے کی پوزیشن میں نہیں ہوتیں۔‘

مثال کے طور پر،’اگر بیوی کی عمر 40-45 سال کے درمیان ہے لیکن شوہر کی عمر 56 سال ہے یا بیوی کی عمر 51 سال ہے اور شوہر کی عمر 53 سال ہے، تو ایسی صورتوں میں میڈیکل فٹنس کی بنیاد پر آئی وی ایف کی اجازت دینے پر غور کیا جا سکتا ہے۔‘


Summary: ماہرین کا کہنا ہے کہ یہ شوگر مانیٹر ان لوگوں کے لیے ضروری نہیں ہے جو ذیابیطس کا شکار نہیں ہیں۔ ایسا کرنے سے غذائیت کی کمی کا مسئلہ بن سکتا ہے۔

بلڈ شوگر ڈائیٹ کیا ہے اور اگر آپ کو ذیابیطس نہیں تو ڈاکٹر اس سے گریز کا مشورہ کیوں دیتے ہیں؟

پاکستان سمیت دنیا کے کئی ممالک میں ذیابیطس کے مریضوں کی تعداد میں مسلسل اضافہ ہو رہا ہے۔ ان دنوں بازار میں شوگر مانیٹر ڈیوائس کے اشتہارات بھی بکثرت نظر آتے ہیں۔ وہ اکثر ان لوگوں کے لیے بھی تجویز کیے جاتے ہیں جن کو ذیابیطس نہیں ہے۔

ماہرین کا کہنا ہے کہ یہ شوگر مانیٹر ان لوگوں کے لیے ضروری نہیں ہے جو ذیابیطس کا شکار نہیں ہیں۔ ایسا کرنے سے ان میں غذائیت کی کمی باعث بھی بن سکتا ہے۔

برطانیہ کی نیشنل ہیلتھ سروسز کے ذیابیطس کنسلٹنٹ پروفیسر پارتھاکر کا کہنا ہے کہ اس بات کا کوئی حتمی ثبوت نہیں ہے کہ جن لوگوں کو ذیابیطس نہیں ہے ان میں ذیابیطس کو کنٹرول کرنے میں اس کا کوئی کردار ہے۔

کروک اور زیڈ او ای  کے ناقدین کا یہ بھی ماننا ہے کہ مسلسل گلوکوز مانیٹر (CGMs) لوگوں کو بلڈ شوگر کے انتظام اور خوراک میں تبدیلیاں کرنے کی ترغیب دے سکتے ہیں۔

ایس کمپنی کا کہنا ہے کہ ان تمام ٹیسٹوں نے اسے یہ شناخت کرنے میں مدد کی ہے کہ یہاں تک کہ دو صحت مند افراد بھی ایک ہی کھانے کے لیے مختلف ردعمل ظاہر کر سکتے ہیں۔ مثال کے طور پر ایک شخص کے خون میں شوگر بڑھ سکتی ہے اور دوسرے شخص کے مقابلے میں کاربوہائیڈریٹ کھانے کے بعد زیادہ کم ہو سکتی ہے۔

تاہم کچھ دوسرے محققین اس طریقہ کار اور شوگر کی سطح کی پیمائش کے اس نظام پر سوالات اٹھاتے ہیں۔ ان کا کہنا ہے کہ اس سے شوگر کا صحیح ادراک یا تعین نہیں کیا جا سکتا ہے۔

آکسفورڈ یونیورسٹی میں ماہر غذائیت اور ذیابیطس کے محقق ڈاکٹر نیکولا گیس کا کہنا ہے کہ بلڈ شوگر کو صحت کے مسائل سے جوڑنے والے زیادہ تر شوگر گلوکوز کی سطح پر مبنی ہیں، جو صرف ذیابیطس یا ذیابیطس کے خطرے والے لوگوں میں دیکھے جاتے ہیں۔

ڈاکٹر نیکولا گیس کو تشویش ہے کہ جو لوگ زیڈ او ای کی مصنوعات استعمال کرتے ہیں وہ کھانے کی اشیا کو کم کر رہے ہیں جو ان کی صحت کے لیے فائدہ مند ہیں۔ لوگوں کو معلوم ہوتا ہے کہ یہ ان کے بلڈ شوگر کو بڑھا سکتا ہے۔

پروفیسر پارتھا کر کا کہنا ہے کہ جب ذیابیطس کے شکار افراد اسے غیر ضروری طور پر استعمال کرتے ہیں تو ایک مختلف مسئلہ پیدا ہوتا ہے۔ جس کی وجہ سے وہ بلڈ شوگر لیول کے اعدادوشمار کے بارے میں بہت ضدی ہو جاتے ہیں۔ یہ حالات کھانے کی خرابی میں بدل سکتے ہیں۔

’ایٹنگ ڈس آرڈر‘ چیریٹی بیٹ کا کہنا ہے کہ کھانے کی خرابی کے شکار افراد اکثر اعدادوشمار پر توجہ دیتے ہیں۔ لہٰذا وہ اس بیماری میں مبتلا لوگوں کو گلوکوز میٹر کے استعمال کی سفارش نہیں کرے گا۔

ڈاکٹر نیکولا گیس کا کہنا ہے کہ چونکہ اس مطالعے کے مختلف پہلو ثابت نہیں ہوئے ہیں، اس لیے لوگوں کو زیادہ پھل اور سبزیاں کھانے کی ضرورت ہے۔


Summary: 24 سالہ جان نے بی بی سی کو بتایا کہ ’انسانی ہڈیوں کو تیزاب سے صاف کیا جاتا ہے جس کے بعد ان کے ڈی این کے پتہ نہیں لگایا جا سکتا۔‘

چھ لاکھ ڈالر سے زیادہ مالیت کی ہڈیوں کا بیوپاری: ’یہ شو پیس نہیں، یہ ہڈیاں اُن لوگوں کی ہیں جو کبھی زندہ تھے‘

جی آپ نے درست پڑھا۔ ہم بات کرنے جا رہے ہیں 24 سالہ امریکی شہری جان پچیا فیری کی جن کے پاس چھ لاکھ امریکی ڈالر کی انسانی ہڈیوں کا ایک ذخیرہ موجود ہے جس کی مالیت پاکستانی روپے میں 16 کروڑ 80 لاکھ بنتی ہے۔

جان نے بی بی سی سے بات کرتے ہوئے بتایا کہ ’امریکہ اور شاید دُنیا کہ کُچھ اور مُمالک میں اب بھی ایسے پرانے اور قدیم گھروں کی تعداد کافی زیادہ ہے کہ جن کے تہہ خانوں میں مکمل انسانی ڈھانچے یا کُچھ ہڈیاں موجود ہوں۔‘ تاہم وہ کہتے ہیں کہ جن لوگوں کے سامنے اچانک سے یہ ہڈیاں اور انسانی ڈھانچے آجاتے ہیں وہ اس بارے میں نہیں جانتے کہ ان کے ساتھ انھوں نے کیا سلوک کرنا ہے اور کس سے رابطہ کرنا ہے۔

مگر جان کا ماننا ہے کہ جو ہڈیاں یا انسانی باقیات اُن کے پاس موجود ہیں وہ ملک میں انسانی باقیات کا سب سے بڑا مجموعہ ہے جس میں انھیں مناسب طریقے سے نہ صرف جمع کیا گیا ہے بلکہ انکی دیکھ بحال بھی کی جا رہی ہے۔

جان نے اپنے تہہ خانے میں موجود ہڈیوں کے بارے میں بتاتے ہوئے کہا کہ ’یہ ان لوگوں کی باقیات یا ہڈیاں ہیں جنھوں نے طبی تحقیق کے لیے اپنے جسم عطیہ کیے تھے۔ انھیں قبرستانوں یا قدیم تدفین کے مقامات سے غیر قانونی طور پر حاصل نہیں کیا گیا۔‘

جان نے بات آگے بڑھائی اپنے تہہ خانے سے متعلق بتاتے ہوئے کہا کہ ’یہ وہ ہڈیاں ہیں جنھیں تیزاب کی مدد سے صاف کیا گیا ہے اور ان میں کوئی ڈی این اے نہیں ہے۔ لہذا، انھیں ڈی این اے مطالعہ کے لئے استعمال نہیں کیا جا سکتا، اور ایک بات اور اہم یہ بھی ہے کہ انھیں دفن کرنا بھی قانون کے تحت جرم ہے۔‘

امریکہ میں زیادہ تر طبی عجائب گھر بڑی مقدار میں انسانی ہڈیوں کو سنبھالنے کے لئے ڈیزائن نہیں کیے گئے ہیں، لہذا سوال یہ پیدا ہوتا ہے کہ ان لوگوں کے ساتھ کیا کیا جائے جن کے پاس انسانی ہڈیاں ہیں۔

جان کہتے ہیں کہ ’اگر کسی شخص کو قتل کا مجرم پایا جاتا ہے تو اس کی لاش کو طبی جانچ کے لیے استعمال کیا جا سکتا ہے۔ پھر بھی انسانی باقیات کی مانگ کم نہیں ہوئی۔ جیسے جیسے حالات بگڑتے گئے، قبروں کو لوہے کی باڑ اور پنجروں کی چاردواری میں بنایا جانے لگا کہ کوئی قبر میں سے کسی کی لعش کو نا نکالے۔‘

جان کہتے ہیں کہ ’بہت سے طبی اداروں نے اس وقت کہا تھا کہ اگر آپ اپنے رشتہ داروں کی لاشیں طبی تحقیق کے لیے عطیہ کرتے ہیں تو یا تو ہم ان کی آخری رسومات کا خرچ برداشت کرنے کے لیے تیار ہیں یا ایک مخصوص رقم آپ کو دی جا سکتی ہے۔ اس سے بہت الجھن پیدا ہوئی اور بہت سارے جرائم ہونے لگے۔‘


Summary: اس کے علاوہ 12 ماہ سے کم عمر کے بچوں کو خالص یا کچا شہد یا بازار میں دستیاب شہد نہیں کھلانا چاہیے۔ ہم نے اپنے ارد گرد اکثر یہ دیکھا ہے اور اس بارے میں بھی بات ہوتی سُنی ہے کہ بچے کی پیدائش کے فوراً بعد اُسے گُھٹی کے طور پر شہد چٹایا جاتا ہے جس کے بارے میں ماہرین کی رائے مختلف ہے۔

کیا چینی کے بجائے شہد کا استعمال صحت کے لیے زیادہ بہتر ہوتا ہے؟

شہد کی مکھیاں پھولوں سے رس جمع کرنے کے بعد اسے اپنے گھر یعنی شہد کے چھتے تک لے جاتی ہیں جہاں یہ سُنہری مائع ان شہد کی مکھیوں کے لیے موسم سرما کی خوراک کے طور پر بھی محفوظ کیا جاتا ہے۔

خالص شہد میں امینو ایسڈ، اینٹی آکسیڈنٹس، وٹامنز، منرلز اور شوگر پائی جاتی ہے، مگر یہاں اس بات کا خیال رکھنا ضروری ہے کہ بات ’خالص شہد‘ کی ہو رہی ہے۔

شہد میں ’فرکٹوز‘ نامی ایک ایسا جُزو پایا جاتا ہے کہ جو اسے چینی سے بھی زیادہ میٹھا بناتا ہے۔ فریکٹوز قدرتی طور پر پھلوں، سبزیوں اور ان سے تیار کردہ خالص جوس میں پایا جاتا ہے۔

شہد کو کئی سالوں سے جراثیم کش کے طور پر استعمال کیا جا رہا ہے۔ خیال کیا جاتا ہے کہ یہ زخموں کے بھرنے کے عمل کو تیز کرتا ہے۔ یہ کم شدید زخموں، چھالوں اور جلنے کی صورت میں بننے والے زخموں کو بھرنے اور ان کے جسم پر سے داغ تک کو ختم کرنے میں مدد گار ثابت ہوتا ہے۔

تاہم، اگرچہ گلیسیمک انڈیکس میں شہد چینی سے کم درجہ رکھتا ہے، لیکن اس میں کیلوریز زیادہ ہوتی ہیں اور بلڈ شوگر کو بڑھاتا ہے، اس لیے اسے اعتدال کے ساتھ استعمال کرنا چاہیے۔

شہد چینی سے زیادہ میٹھا ہوتا ہے اس لیے آپ اسے کم مقدار میں استعمال کر سکتے ہیں لیکن اس میں تھوڑی زیادہ کیلوریز ہوتی ہیں اس لیے اسے کھاتے وقت احتیاط کرنا بھی بہت ضروری ہے۔

یہ بات بھی یاد رکھنے کے قابل ہے کہ زیادہ مقدار میں شہد کا استعمال زیادہ فائدہ مند نہیں ہوتا۔

شوگر کے مریضوں کے لیے چینی کی جگہ شہد استعمال کرنے کا کوئی حقیقی فائدہ نہیں ہے، کیونکہ دونوں ہی آپ کے خون میں شکر کی سطح کو بڑھا دیں گے اور فائدے کا سوچتے سوچتے بات نقصان کی جانب جا سکتی ہے۔

جہاں ہم نے شہد کے انسانی جسم اور اس کے فوائد کی بات کی تو ایک بات کا ذکر جاتے جاتے ضروری ہے اور وہ یہ کہ یہ شہد اُن مکھیوں کے لیے بھی بہت ضروری ہوتا ہے کہ جو سارا سال انتہائی محنت سے ایک سے دوسرے اور دوسرے سے تیسرے پھول سے رس جمع کر کے اسے بناتی ہیں۔

شہد کی مکھیوں کے لیے اہم اس لیے ہوتا ہے کیونکہ یہ ان مکھیوں کی موسمِ سرما کی خوراک ہوتی ہے۔ اُن کی زندگی کا دور و مدار اُسی شہد پر ہوتا ہے کہ جس کے ہم میں سے اکثر دیوانے ہوتے ہیں۔


Summary: ٹیپ وارم انڈے ’فضلے سے آلودہ کھانے، پانی، یا سطحوں کے ذریعے پھیلتے ہیں۔ انسان اس سے آلودہ کھانا کھانے یا آلودہ انگلیوں کو اپنے منہ میں ڈالنے پر انڈے نگل جاتے ہیں۔

سر درد میں مبتلا شخص جس کے دماغ سے ڈاکٹروں کو لاروا ملا: ’وجہ اچھی طرح ہاتھ نہ دھونا یا کم پکا گوشت کھانا ہو سکتا ہے‘

مسلسل سر کے درِد میں مبتلا ایک شخص کے دماغ میں ٹیپ وارم (پیٹ میں پائے جانے والے کیڑے) کا لاروا پاپا گیا ہے اور ڈاکٹروں کا کہنا ہے کہ ممکن ہے یہ سور کا کچا گوشت کھانے کی وجہ سے مریض کے دماغ میں داخل ہوا ہو۔

ڈاکٹروں نے انھیں دماغ کا سکین کروانے کا مشورہ دیا۔ سکین کیے جانے پر معلوم ہوا کہ اُن کے دماغ میں ٹیپ وارم (عموماً پیٹ میں پائے جانے والے کیڑے) کے لاروے کی موجودگی کے سبب ایک چھالا بن گیا تھا۔

ڈاکٹروں کا کہنا ہے کہ ہاتھوں کو درست طریقے سے نہ دھونے کے سبب بھی ٹیپ وارم کا لاروا انسانی دماغ تک رسائی حاصل کر سکتا ہے۔

ٹیپ وارم سے متاثرہ شخص کے جسم سے نکنے والے فضلے کے ذریعے یہ انفیکشن گھر کے دیگر افراد کو بھی لگ سکتا ہے۔ اس عمل کو ’آٹو انفیکشن‘ کہا جاتا ہے۔

امریکن جرنل آف کیس رپورٹس میں اس کیس کا ریکارڈ درج کرتے ہوئے ڈاکٹروں نے لکھا کہ ’یہ محض ایک اندازہ  ہے کہ اس شخص کے جسم میں سیسٹی سرکوسس آٹو انفیکشن کے ذریعے منتقل ہوا کیونکہ انھوں نے ہاتھ نامناسب طریقے سے دھوئے ہوں گے۔‘

متاثرہ شخص کے ’کم پکے ہوئے سور کا گوشت‘ کھانے کے رجحان کو دیکھتے ہوئے ڈاکٹروں کا خیال ہے کہ وہ اپنی ’کھانے پینے کی عادات‘ کی وجہ سے اس انفیکشن کا شکار ہوئے ہیں۔

امریکن سینٹر فار ڈیزیز کنٹرول اینڈ پریوینشن (سی ڈی سی) کے مطابق ٹیپ وارم لاروا پٹھوں اور دماغ جیسے ٹشوز میں داخل ہو جاتا ہے اور چھالے کی شکل اختیار کر لیتے ہیں۔ دماغ میں چھالا بن جانے کی حالت کو نیوروسیسٹی سرکوسس کہا جاتا ہے۔

ٹیپ وارم کے انڈے ’فضلے سے آلودہ کھانے یا پانی کے ذریعے پھیلتے ہیں۔‘

’انسان آلودہ کھانا کھانے یا آلودہ انگلیوں کو اپنے منہ میں ڈالنے کے سبب لاروا یعنی ٹیپ وارم کے انڈے نگل جاتے ہیں۔‘

سی ڈی سی  کے مطابق ’ٹیپ وارم سے متاثرہ شخص  خود کو یا خاندان کے دیگر افراد کو  آٹو انفیکشن  سے متاثر کر سکتا ہے۔‘

ماہرین کا کہنا ہے کہ کم پکا ہوا سور کا گوشت کھانے سے آپ کو سیسٹی سرکوسس نہیں ہوتا اور نہ ہی یہ صورتحال امریکہ یا برطانیہ میں عام ہے جہاں سور کے گوشت کی سخت جانچ کی جاتی ہے۔ یہ انفیکشن سب سے زیادہ لاطینی امریکہ، ایشیا اور افریقہ کے کچھ حصوں میں پایا جاتا ہے۔

یہ انفیکشن سب سے زیادہ دیہی علاقوں میں عام ہے جہاں سور کے ٹیپ وارم سے متاثرہ افراد کو آزادانہ طور پر گھومنے پھرنے کی اجازت ہوتی ہے اور حفظانِ صحت اور خوراک کے تحفظ کے طریقے ناقص ہیں۔

لوگوں کو اس طرح کے انفیکشن سے سب سے زیادہ خطرہ ہاتھ نہ  دھونے، آلودہ کھانا کھانے یا آلودہ پانی پینے  سے ہوتا ہے۔


Summary: جب سے یہ خبر آئی ہے کہ انڈو نیشیا کی ایک فلائٹ کے دونوں پائلٹ دورانِ پرواز سوئے ہوئے پائے گئے پائلٹوں کے تھکن اس ہفتے  توجہ کا مرکز بنی ہوئی ہیں۔ لیکن عسکری  تنظیمیں کئی دہائیوں سے اس مسئلے سے نمٹ رہی ہیں اور ان کے پاس اس کا ایک حیرت انگیز حل موجود ہے۔

’پائلٹ کا نمک‘: 20 کپ کافی کے برابر طاقتور دوا جو پائلٹ کو دورانِ پرواز سونے نہیں دیتی

جب سے یہ خبر آئی ہے کہ انڈونیشیا کی ایک فلائٹ کے دوران دونوں پائلٹ سوئے ہوئے پائے گئے تو پائلٹوں کی تھکان اس ہفتے  توجہ کا مرکز بنی ہوئی ہے لیکن عسکری تنظیمیں کئی دہائیوں سے اس مسئلے سے نمٹ رہی ہیں اور ان کے پاس اس کا ایک حیرت انگیز حل موجود ہے۔

آج بھی یہ گولی امریکی فوجی عملے کے زیر استعمال ہے۔ وہ اسے اسی مسئلے کو حل کرنے کے لیے استعمال کرتے ہیں یعنی پائلٹ کی تھکاوٹ، جو طویل مشن کے دوران ہوا بازوں پر طاری ہو سکتی ہے اور ان کا تحفظ خطرے میں ڈال سکتی ہے۔

جب وہ آسمان میں یہاں وہاں گھومتے ہیں تو لڑاکا پائلٹوں کے پاس اکثر اپنے ارد گرد کا مشاہدہ کرنے اور یہ فیصلہ کرنے کے لیے صرف چند سیکنڈ ہوتے ہیں کہ خطرے  پر کس طرح رد عمل ظاہر کرنا ہے۔ لہٰذا تھکاوٹ آسانی سے مہلک ہو سکتی ہے۔

دوسری طرف کم مصروف مشن بوریت کا باعث بن سکتے ہیں جو تھکاوٹ کے اثرات میں اضافہ کرتے ہیں۔ ونگیلر جیگٹ کہتے ہیں کہ ’چند سال پہلے، جب ہمارے ٹیسٹ پائلٹوں نے ایک نیا مشن مکمل کیا تھا، تو انھوں نے شکایت کی تھی کہ اس وقت کی تھکاوٹ  دور کرنے کے لیے کیفین کافی نہیں تھی۔ وہ چاہتے تھے کہ پرواز کے دوران انھیں بیدار رہنے میں مدد ملے۔‘

’یہ صرف پائلٹ نہیں ہیں جو عسکری  تناظر میں نیند کی کمی کے اثرات کا شکار ہوسکتے ہیں۔ کچھ خاص آپریشنز  کو کامیابی کے ساتھ مکمل کرنے کے لیے  کریو خاص طور پر ہیلی کاپٹروں پر جن میں ڈور گنر بھی شامل ہوسکتے ہیں جن کا کام ہتھیاروں کو ہدایات دینا اور فائر کرنا ہے اس کے علاوہ نیز اہم سامان کو لوڈ اور اتارنا بھی ان کی ذمہ داری ہوتا ہے۔ زمین پر پائلٹوں کو اڑان بھرنے اور اترنے میں مدد کرنے کے لیے ہمیشہ ایئر ٹریفک کنٹرولر موجود ہوتے ہیں۔

لیکن کمرشل پائلٹوں کے لیے اس سب کا کیا مطلب ہے؟ آخرکار ان کی طویل شفٹیں اکثر فوجی پائلٹوں کے مقابلے میں زیادہ منظم ہوتی ہیں اور وہ ہر سال بادلوں کے درمیان ایک ہزار گھنٹے گزارتے ہیں۔ اس لیے انھیں جیٹ لیگ اور انتہائی تھکاوٹ کا مقابلہ کرنا ہوتا ہے۔

’میں سمجھتی ہوں کہ کمرشل ایوی ایشن کے لیے ہمیں مزید باریک بین ہونے کی ضرورت کہ ہم اپنے پائلٹس اور معاشرے سے کیا چاہتے ہیں۔ کیا ہمیں واقعی اپنے کمرشل پائلٹوں کی ضرورت ہے جو ہمیں دوسرے شہر تک جانے کے لیے رات بھر پرواز کریں یا ہمیں یہ تسلیم کرنے کی ضرورت ہے کہ انسانوں کی بھی اپنی حدود ہیں اور ہمیں نیند کی ضرورت کا احترام کرنا ہے۔‘


Summary: پال کو سنہ 1952 میں پولیو ہوا جب ان کی عمر صرف چھ برسں تھی اور اس کی وجہ سے ان کا جسم گردن سے نیچے مفلوج ہو گیا۔ اس مرض کی وجہ سے وہ خود سے سانس لینے کے قابل نہیں رہے اس لیے ڈاکٹرز نے انھیں ایک دھاتی سیلنڈر میں رکھا جہاں انھوں نے اپنی باقی کی تمام عمر گزاری۔ اسی حالت میں رہتے ہوئے انھوں نے نہ صرف قانون کی ڈگری حاصل کی بلکہ اس کی پریکٹس بھی کی۔ انھوں نے اپنی یاداشتوں کی ایک کتاب بھی شائع کروائی۔

’لوہے کے پھپیپھڑوں والا انسان‘ جو اپنے مفلوج جسم کے ساتھ وکیل بنا اور کتاب بھی شائع کی

پال کو سنہ 1952 میں پولیو ہوا جب ان کی عمر صرف چھ برس تھی اور اس کی وجہ سے ان کا جسم گردن سے نیچے مفلوج ہو گیا۔ اس وجہ سے وہ خود سے سانس لینے کے قابل بھی نہیں رہے تھے۔ اس لیے ڈاکٹرز نے انھیں ایک دھاتی سیلنڈر میں رکھا جہاں انھوں نے اپنی باقی کی تمام عمر گزاری۔

فلپ اس بات کی تعریف کرتے ہیں کہ ان کے بھائی کس قدر خود کفیل تھے حالانکہ وہ ایک بیماری سے نمٹ رہے تھے جس نے انھیں روزمرہ کے کام جیسے کے کھانا کھانے تک سے معذور کر دیا تھا۔

سنہ 1952 میں جب وہ بیمار ہوئے تو ان کے آبائی قصبے ڈیلس کے ڈاکٹرز نے ان کا آپریشن کیا اور ان کی جان بچائی لیکن پولیو کی وجہ سے ان کا جسم خود سانس لینے کے قابل نہیں رہا۔

اس کی وجہ سے انھیں نام نہاد لوہے کے پھیپھڑے میں رکھا گیا جو کہ ایک دھاتی سیلنڈر تھا اور وہ ان کے جسم کو گردن تک ڈھانپے ہوئے تھا۔

یہ پھیپھڑا جسے وہ اپنا ’لوہے کا گھوڑا‘ کہتے تھے انھیں سانس لینے میں مدد کرتا تھا۔ یہ ہوا کو اندر کھینچتا جس سے پھیپھڑوں میں ہوا بھرتی اور اور پھر ہوا بھی باہر نکالتا اس طرح پھیپھڑے سانس لینے کا عمل جاری رکھتے۔

پولیو کے کئی مریض جنھیں ’لوہے کے پھیپھڑے‘ میں رکھا گیا وہ بچ نہیں پائے لیکن پال دہائیوں تک زندہ رہے۔ اس کے بعد 1950 کی دہائی میں پولیو ویکسین ایجاد ہوئی اور مغربی دنیا سے اس بیماری کا خاتمہ ہو گیا۔

پال نے سکول پاس کرنے کے بعد سدرن میتھوڈسٹ یونیورسٹی سے تعلیم حاصل کی۔ سنہ 1984 میں انھوں نے آسٹن یونیورسٹی سے قانون کی ڈگری حاصل کی اور دہائیوں تک قانون کی پریکٹس کی۔

انھوں نے سنہ 2020 میں اخبار گارڈین کو بتایا تھا ’میں جانتا تھا کہ میں اپنی زندگی کے ساتھ کچھ کر لوں گا اور یہ ایک ذہنی چیز ہو گی۔‘

اسی سال ان کی یاداشتوں پر مبنی ایک کتاب شائع ہوئی جسے لکھنے میں انھیں آٹھ برس لگے۔ اسے لکھنے کے لیے انھوں نے ایک پلاسٹک کی ڈنڈی کو کی بورڈ پر ٹائپ کرنے کے لیے استعمال کیا اور کچھ حصہ وہ اپنے دوست کو بول کر لکھواتے رہے۔

پال کے بھائی فلپ کہتے ہیں کہ ان کی کتاب شائع ہونے کے بعد انھیں احساس ہوا کے ان کے بھائی پوری دنیا میں لوگوں کے لیے کس قدر متاثر کن حیثیت رکھتے تھے۔

طب کی دنیا میں یہ ’لوہے کے پھیپھڑے‘ 1960 کی دہائی میں وینٹیلیٹرز سے تبدیل کر دیے گئے لیکن الیگزینڈر اسی سلینڈر میں رہے کیونکہ ان کے بقول انھیں اب اس کی عادت ہو گئی ہے۔


Summary: عزیر بن یاسین کے مختلف جسمانی اعضا عطیہ کرنے سے سات لوگوں کو نئی زندگی مل گئی جو پاکستان میں میڈیکل سائنس میں ایک تاریخی واقعہ ہے۔ ان تمام افراد کی حالت اب بہت بہتر ہے اور وہ تیزی سے صحت مند ہو رہے ہیں۔ سات افراد کی صحت مند زندگی کی وجہ بننے والے عزیر بن یاسین کون تھے اور ان کے گھر والوں کو یہ فیصلہ کرنے میں کتنی مشکل کا سامنا کرنا پڑا۔

’زہر دے دو اب یہ تکلیف برداشت نہیں ہو رہی‘: دو بہنوں کا اکلوتا بھائی جس کے اعضا عطیہ کرنے سے سات افراد کو نئی زندگی ملی

راولپنڈی کے ایک ہسپتال میں عزیر بن یاسین کو وینٹیلیٹر پر منتقل کر دیا گیا تھا۔ ہسپتال میں وہ لازمی ٹیسٹ بھی اپنے اپنے وقت پر ہو رہے تھے، جن میں یہ حتمی فیصلہ کیا جاتا ہے کہ دماغ مردہ ہو چکا ہے اور اب صرف وینٹی لیٹر ہی استعمال کیا جا سکتا ہے۔

یوں عزیر بن یاسین کے مختلف جسمانی اعضا عطیہ کرنے سے سات لوگوں کو نئی زندگی مل گئی جو پاکستان کی میڈیکل سائنس میں ایک تاریخی واقعہ ہے۔

ان  تمام افراد کی حالت اب بہت بہتر ہے اور وہ تیزی سے صحت مند ہو رہے ہیں۔ ان میں ضلع کوہاٹ سے تعلق رکھنے والا ایک سات سالہ بچہ ہمدان خان بھی شامل ہے۔

ہمدان خان میں عزیر بن یاسین سے حاصل کردہ جگر کے ایک ٹکڑے کی پیوند کاری کی گئی ہے۔ ان کے والد لوہب خان کہتے ہیں کہ ہمارا پورا خاندان سات سالہ بیٹے ہمدان خان کے لیے جگر عطیہ کرنے والے عزیر بن یاسین کے لیے نوافل پڑھ کر دعا کرتا ہے۔

ان کے مطابق ’میں نے یہ دیکھا تو فیصلہ کیا کہ عزیر تو اب اس دنیا میں نہیں رہے اس سے پہلے کہ ان کا وینٹی لیٹر بھی اتر جائے ان کے اعضا سے لوگوں کو نئی زندگی دیتے ہیں اس سے بڑا تحفہ عزیر کے لیے کوئی نہیں ہو سکتا۔‘

ان کا کہنا ہے کہ ’اگر خود عزیر کو یہ فیصلہ کرنا پڑتا تو وہ بھی یہ ہی فیصلہ کرتے۔ بس اس فیصلے کے بعد کچھ دیر تک سوچا کہ یہ سبز آنکھیں عطیہ نہیں کرتی ہوں۔ یہ ان پر بہت پیاری لگتی تھیں۔ میری اور بیٹی کی پسندیدہ تھیں۔

ان کا کہنا تھا کہ ’دوسرا کام یہ دیکھنا تھا کہ کون سے اعضا عطیہ ہو سکتے ہیں اس کے لیے اسلام آباد کی ایک ہسپتال سے ہنگامی بنیادوں پر مدد حاصل کی گئی، جب پتا چل گیا کہ عزیر کا جگر، آنکھیں اور گردے محفوظ انداز میں حاصل کر کے ٹرانسپلانٹ ہو سکتے ہیں تو اس کے بعد ماہرین کنسلٹنٹ کو ٹاسک دیا گیا کہ وہ اپنے آپریشن کی تیاری کریں۔

ان کا کہنا تھا کہ ہر جگر کو دو حصوں میں الگ نہیں کیا جا سکتا۔ اس کے لیے ضروری ہوتا ہے کہ جگر صحت مند ہو۔ عزیر جوان العمر تھے، ان کا جگر صحت مند تھا اور یہ فیصلہ ضروری ٹیسٹ کرنے کے بعد کیا گیا تھا۔ اس کے ساتھ ساتھ  جگر انسانی جسم میں کمی بیشی پر خود بخود اپنی پرورش کرتا ہے۔


Summary: اگر کسی شخص کو لگتا ہے کہ اس کے سر میں درد ہو سکتا ہے تو ڈاکٹر مشورہ دیتے ہیں کہ ایسی غذاؤں سے دور رہیں جو سر درد کا سبب بن سکتی ہیں جیسے چاکلیٹ، ڈیری اور پنیر، خاص طور پر سحری کے کھانے کے دوران، اور ان کی جگہ کاربوہائیڈریٹ جیسے براؤن بریڈ، پھلیاں، چنے، اوٹس اور جو کی روٹی، فائبر والی کوئی بھی غذائیں اور سبزیاں جن میں پوٹاشیم موجود ہو، کھجور اور کیلے کھانے شامل ہیں۔

روزے کی حالت میں مائیگرین کے ناقابلِ برداشت درد سے بچنے کے لیے کیا کریں؟

دردِ شقیقہ نے خلیل کو اپنا طرز زندگی تبدیل کرنے اور بعض صحت مند غذاؤں کے استعمال کی ترغیب دی ہے، جس سے انھیں درد کی اذیت سے بچنے میں مدد ملتی ہے جیسا کہ باقاعدگی سے ناشتہ اور کافی پینا، لیکن جب بھی رمضان کا مہینہ قریب آتا ہے تو خلیل کو ایک عجیب سے پریشانی لاحق ہو جاتی ہے، اور وہ یہ کہ اس مہینے میں تبدیل ہونے والی روٹین کا اُن پر نا جانے کیا اثر ہوگا۔ بعض اوقات تو وہ اسی پریشانی اور دردِ شقیقہ کی وجہ سے پورا مہینہ روزہ رکھنے سے محروم ہوجاتے ہیں۔

نیورو سرجن ڈاکٹر احمد التمیمی نے بی بی سی کو بتایا کہ ماہ رمضان کے دوران مائیگرین یا دردِ شقیقہ کے امکانات تعداد اور شدت میں بڑھ جاتے ہیں لہٰذا مریضوں کو غذا اور طرز زندگی کے طریقوں کا علم ہونا چاہیے جن پر عمل کر کے درد کو کم کیا جا سکتا ہے جب کہ غذائی ماہر فاطین النشاش کا کہنا ہے کہ رمضان کے آغاز سے قبل کچھ تیاری مریضوں کو دردِ شقیقہ کے حملوں اور اس کی شدت کو کم کرنے میں مدد دیتی ہے۔

تمیمی کے مطابق اب تک مائیگرین کا کوئی دائمی علاج نہیں ہے یعنی ایسی کوئی دوا نہیں ہے جو مریض کو ہمیشہ کے لیے ٹھیک کر دے، لیکن ایسی متعدد دوائیں ہیں جو دورے کی شدت کے مطابق مریضوں کو تجویز کی جاتی ہیں، جن میں سے کچھ دورے اور اس سے وابستہ علامات کو ختم کر سکتی ہیں، اور ان میں سے کچھ اس کی فریکوئنسی یا شدت کو کم کرنے میں معاون ثابت ہوتی ہیں۔

خواتین کو میگنیشیم سے بھرپور غذائیں کھانے کا بھی مشورہ دیا جاتا ہے جو حیض کے دوران خون کی شریانوں کو آرام دینے میں مدد دیتی ہیں، خاص طور پر سبزیاں، اس کے علاوہ مچھلی میں دستیاب اچھے فیٹی ایسڈز فائدہ مند ہیں۔

اگر کسی شخص کو لگتا ہے کہ اس کے سر میں درد ہوسکتا ہے تو وہ مشورہ دیتی ہے کہ ایسی غذاؤں سے دور رہیں جو سر درد کا سبب بن سکتی ہیں جیسے چاکلیٹ، ڈیری اور پنیر، خاص طور پر سحری کے کھانے کے دوران اور ان کی جگہ کاربوہائیڈریٹ جیسے براؤن بریڈ، پھلیاں، چنے، اوٹس اور جو کی روٹی، فائبر والی کوئی بھی غذائیں اور سبزیاں جن میں پوٹاشیم موجود ہو، کھجور اور کیلے کھانے شامل ہیں۔

النشاش اس بات کی تصدیق کرتے ہیں کہ کسی شخص کی روزہ رکھنے یا نہ رکھنے کی صلاحیت کا انحصار علاج کرنے والے ڈاکٹر پر ہوتا ہے، دورے کے مطابق ان کی فریکوئنسی اور شدت، مثال کے طور پر سر درد سے منسلک مسلسل قے کی صورت میں مریض کو لیکوئڈز  اور پانی کی ضرورت ہوتی ہے۔


Summary: برطانیہ کے سب سے دور دراز جزائر میں سے ایک ’ہیبریڈیئن آئی لینڈز آف اوئسٹ اور بینبیکولا‘ کی جانب سے ڈاکٹروں کو یہاں آ کر نوکری کرنے پر آمادہ کرنے کے لیے پرکشش تنخواہ پیکج کا اعلان کیا ہے۔

دور دراز گاؤں، گنتی کی آبادی اور ڈیڑھ لاکھ پاؤنڈ ماہانہ: برطانوی حکومت ڈاکٹروں کو یہ آفر کیوں دے رہی ہے؟

کیا ڈیڑھ لاکھ پاؤنڈ تنخواہ آپ کو سکاٹ لینڈ کے سب سے خوبصورت علاقے میں منتقل ہونے پر مجبور کر سکتی ہے؟

ان کے قریبی جزیرے پر کچھ والدین نئے سکول ٹیچر کی تلاش میں ہیں جو پرائمری سکول میں پڑھنے والے پانچ بچوں اور دو نرسری کلاس میں پڑھنے والے بچوں کو پڑھا سکیں۔ سکول ٹیچر کی تنخواہ 68 ہزار پاؤنڈ بتائی گئی ہے۔

یہاں رہنے والے اکثر افراد کے لیے یہ نوکریوں سے بڑھ کر پُرکشش ہے، یہ دراصل نئے لوگوں کو سکاٹ لینڈ کے جزائر میں موجود آبادی میں شامل کرنا ہے۔

’سب لوگ کسی دور دراز جزیرے میں آ کر رہنے کے حوالے سے خود سے فیصلہ نہیں کرتے۔ طبی شعبے میں کام کرنے والے افراد کے لیے ان جزائر پر کام کرنا بہت دور دراز علاقوں میں آ کر کام کرنے کے مترادف ہوتا ہے۔‘

بینبیکولا میڈیکل پریکٹس میں شمولیت کے لیے این ایچ ایس ویسٹرن آئلز کی جانب سے عام طور پر دی جانے والی  تنخواہ سے ’40 فیصد زیادہ‘ تنخواہ دی جا رہی ہے تاکہ دیہی سطح پر نئے لوگوں کو لایا جا سکے۔

وہ ایسے ڈاکٹروں کو اپنی جانب راغب کرنے کی کوشش کر رہے ہیں جنھیں ’ایڈونچر کا شوق ہے اور دیہی سطح پر طبی سہولیات میں کام کرنا چاہتے ہیں۔‘

ہیلتھ بورڈ کی جانب سے ان نوکریوں کی تشہیر کرتے ہوئے کہا گیا ہے کہ یہ برطانیہ کے ’سب سے خوبصورت علاقوں‘ میں کام کرنے کا موقع ہے۔

یہی نہیں حکومت کی جانب سے کامیاب امیدواروں کو ان جزائر میں منتقل ہونے کے لیے بھی خرچہ دیا جائے گا اور انھیں ’گولڈن ہیلو‘ کے تحت 10 ہزار پاؤنڈ بھی دیے جائیں گے۔

تاہم ان کا ماننا ہے کہ تنخواہ ان مراعات میں سے ہے جس کے باعث ’لوگ یہاں رہنے، کام کرنے اور زندگی گزرانے کے لیے تیار ہو جائیں۔‘

ہائی لینڈ کونسل کی جانب سے ہیڈٹیچر کے لیے سالانہ تنخواہ 62 ہزار پاؤنڈ کے قریب دی جا رہی ہے۔ اس کے علاوہ ریموٹ ورکنگ الاؤنس 5500 پاؤنڈ بھی دیا جا رہا ہے۔

جزیرے پر زندگی کے بارے میں بات کی جائے تو یہاں چھوٹے پن بجلی منصوبوں کے تحت بجلی بنائی جاتی ہے اور یہاں سے مین لینڈ تک پہنچنے کے لیے ڈیڑھ گھنٹے کا کشتی کا سفر کرنا پڑتا ہے۔

اس جزیرے پر بڑی تعداد میں سرخ ہرن بھی موجود ہیں اور اس کا زیادہ تر رقبہ سکاٹش حکومت کی ایجنسی نیچرسکاٹ کی ملکیت ہے۔

آئل آف رم کمیونٹی ٹرسٹ کا کہنا ہے کہ انھیں امید ہے ان اقدامات سے نوجوان فیملیز یہاں آباد ہوں گی اور ’جزیرے پر زندگی مزید بہتر ہو گی۔‘


Summary: ہم میں سے بہت سے لوگوں کے لیے پلاسٹک کے ڈبے روزمرہ کی زندگی کا حصہ ہیں۔ ہم اسے ذخیرہ کرنے، فریج میں رکھنے، گرم کرنے اور کھانے کو ایک جگہ سے دوسری جگہ لے جانے کے لیے استعمال کرتے ہیں۔ لیکن کچھ سائنسدانوں کو تشویش ہے کہ پلاسٹک میں موجود کیمیکلز ہمارے جسموں کو نقصان پہنچانے کی صلاحیت رکھتے ہیں۔

کیا واقعی پلاسٹک کے ڈبوں میں کھانا رکھنے یا گرم کرنے سے بیماریوں کے خطرات بڑھ جاتے ہیں؟

یہ عین ممکن ہے کہ آپ  دفتر میں سینڈوچز یا اپنا کھانا لے جانے کے لیے پلاسٹک کے ڈبوں کا استعمال کر رہے ہوں یا گھر میں کھانا فریزر میں محفوظ کرنے کے لیے بھی انھی ڈبوں کا استعمال کر رہے ہوں۔ بہت سے افراد ایسے بھی ہیں جو پلاسٹک کے ڈبوں یا پلیٹوں میں ہی کھانا مائیکروویو میں گرم بھی کر لیتے ہیں۔

ہم میں سے بہت سے لوگوں کے لیے پلاسٹک کے ڈبے روزمرہ کی زندگی کا حصہ ہیں۔ ہم ان ڈبوں کو کھانے پینے کی اشیا رکھنے اور کھانے کی ایک جگہ سے دوسری جگہ ترسیل کے لیے عموماً استعمال کرتے ہیں۔ فوڈ ڈیلیوری والے حضرات بھی انھی پلاسٹ کے ڈبوں میں ہمیں کھانا فراہم کرتے ہیں۔

ایک تحقیق سے پتا چلا ہے کہ پلاسٹک کی اشیا بنانے کے لیے استعمال ہونے والے مضر صحت اجزا ہمارے کھانے اور مشروبات میں شامل سکتے ہیں۔

تاہم کچھ سائنس دانوں کا کہنا ہے کہ ان ضوابط کو نافذ نہیں کیا جا رہا ہے اور ان دعوؤں کی تصدیق کے لیے کافی اعداد و شمار موجود نہیں ہیں کہ پلاسٹک کے کھانے کے برتن، خاص طور پر وہ جن میں گرم کھانا رکھا جاتا ہے ہیں یا کھانا گرم کرنے کے لیے استعمال ہوتے ہیں، جسم کو نقصان نہیں پہنچاتے ہیں۔

ان کا کہنا ہے کہ پلاسٹک کے ڈبوں کی تیاری کے دوران پلاسٹک کے علاوہ بہت سے دوسرے کیمیکل بھی اس میں شامل ہو جاتے ہیں۔ مثال کے طور پر رنگ اور ایڈیٹیو (وہ مواد جو پلاسٹک کے ڈبے کو نرم کرنے کے لیے استعمال کیا جاتا ہے)۔

’گرم کھانے کے پلاسٹک سے رابطے میں آنے سے بھی ایسی مضر اشیا کی بہت زیادہ منتقلی ہوتی ہے۔ اس کا مطلب ہے کہ اگر آپ مائیکرو ویو میں اسی پلاسٹک کے برتن میں کھانا گرم کرتے ہیں جو آپ سلاد کو ذخیرہ کرنے کے لیے استعمال کرتے ہیں تو اس بات کا زیادہ امکان ہے کہ کیمیکلز کی بڑی مقدار آپ کے کھانوں کے ذریعے آپ کے جسم میں داخل ہو جائے۔‘

تشویش کے ان 388 مادوں میں سے 197 فوڈ کانٹیکٹ پلاسٹک کی تیاری میں استعمال ہوتے ہیں۔ اس میں فوڈ پیکجنگ، فوڈ سٹوریج کنٹینرز، ڈنر پلیٹس، کٹلری اور بہت سی دوسری اشیا شامل ہیں۔ اس بات کے شواہد موجود ہیں کہ ان میں سے بہت سے کیمیکل کھانے سے رابطے میں آنے کے بعد کھانے میں منتقل ہوتے ہیں اور پھر جسم میں جاتے ہیں۔

امریکن اکیڈمی آف نیوٹریشن اینڈ ڈائٹیٹکس دنیا کی خوراک اور غذائیت کے پیشہ ور افراد کی سب سے بڑی تنظیم ہے۔ یہ صارفین کو مشورہ دیتی ہے کہ وہ صرف ٹھنڈے کھانے کو ذخیرہ کرنے کے لیے پلاسٹک کے کنٹینرز استعمال کریں۔


Summary: انیسویں صدی کی ایک خوشگوار شام جرمنی کے شہر ہائڈل برگ میں ڈاکٹر ایڈولف کسمال ہجوم سے بلند ہونے والے شور کی جانب لپکے تو یہ حیران کر دینے والا منظر اُن کے سامنے تھا۔ تلوار نِگلنے کے مظاہرے سے مسحور ہوتے کسمال نے سوچا کہ کیا اِسی طرح کے عمل سے انسانی جسم کے اندر جھانکا جا سکتا ہے؟

تلوار نگلنے والے ہندوستانی فنکار جنھوں نے انڈوسکوپی کی ایجاد اور طبی تحقیق کو نئی راہ دکھائی

19 ویں صدی کی اُس خوشگوار شام جب جرمنی کے شہر ہائڈل برگ کی پُررونق گلیوں سے گزرتے ڈاکٹر ایڈولف کسمال ہجوم سے بلند ہونے والے شور کی جانب لپکے تو یہ حیران کر دینے والا منظر اُن کے سامنے تھا۔

رابرٹ ینگسن نے ’دی میڈیکل میورِکس‘ میں لکھا ہے کہ ’تلوار نِگلنے کے مظاہرے سےمسحور ہوتے کسمال نے  سوچا کہ کیا اِسی طرح کے عمل سے انسانی جسم کے اندر جھانکا جا سکتا ہے؟‘

19ویں صدی کی ابتدا کے ایک میگزین کے مطابق جب برطانیہ میں یہ فن پہلی بار پہنچا تو ہندوستان کے تلوار نگلنے والوں کی صلاحیتوں کو ناقابلِ یقین سمجھا گیا۔ سنہ  1813 میں ’تلوار نگلنے‘ کی تشہیر اس نئے اور حیران کن کارنامے کے طور پر کی گئی جو ہندوستانی کرتب دکھانے والوں نے اُس وقت لندن میں کیا۔

اس فن کا مظاہرہ کرنے والے بعض اوقات یورپ اور امریکہ کا دورہ بھی کرتے اور اِن مظاہروں کی روداد ’دی ٹائمز‘ میں کچھ ان الفاظ میں چھپتی رہیں کہ ’تلوار نگلنے کے نئے پن نے عوام کی توجہ کسی بھی چیز سے ہٹ کر اپنی طرف مبذول کرائی ہے۔ ہندوستانی جادوگروں نے تلوار نگل کر شہر کو حیران کر دیا ہے۔‘

لانگ اور پائن نے لکھا ہے کہ ’ڈاکٹر ایڈولف کسمال نے تلوار نگلنے کا کرتب کرنے والے ’آئرن ہنری‘ کی مدد سے ایک ایسا آلہ تیار کیا جسے بیماری  کی جانچ  کے لیے غذائی نالی کے ذریعے جسم کے اندر گہرائی تک لے جایا جا سکتا تھا۔‘

’کسمال ٹیومر والے مریض کی غذائی نالی میں کافی دور تک نہ دیکھ پانے پر مایوس تھے۔ آئرن ہنری نے 47 سینٹی میٹر لمبی ایک ٹیوب نگلی، جس کے ذریعے کسمال نے آئینے اور  تیل کےلیمپ کی مدد سے تلوار نگلنے والے کے پیٹ میں تمام غذائی راستہ دیکھا۔‘

اس کا تجربہ بھی 1906 میں ایک تلوار نگلنے والے پر کیا گیا جب جرمن ڈاکٹر ایم کریمر نے دل کی سرگرمی جاننے کے لیے اُن کی غذائی نالی سے ایک الیکٹروڈ داخل کیا۔

جنوری 2006 میں تلوار نگلنے  کے ماہر ڈین میئر نے نیش وِل (ٹینیسی) میں محققّین کے ساتھ کام کیا تاکہ یہ جانا جا سکے کہ آیا تلوار نگلنے میں شامل تکنیکوں کو نگلنے کی خرابی میں مبتلا مریضوں کی مدد کے لیے استعمال کیا جا سکتا ہے۔

سنہ 2007 میں تلوار نگلنے کے ماہر ڈائی اینڈریوز نے جان ہاپکنز یونیورسٹی میں ڈاکٹر شیرون کیپلان کے ساتھ کام کیا تاکہ اس بات کا تعین کیا جا سکے کہ آیا تلوار نگلنے کا استعمال ایسے مریضوں کی مدد کے لیے کیا جا سکتا ہے جن کے گلے کو شدید نقصان پہنچ چکا ہو۔

صحافی اولیویا بی ویکسمن نے تلوار نگلنے والے اور اس فن کی تاریخ  پر ییل میں لیکچر دینے والے ٹوڈ رابنس سے بات کی تو انھوں نے بتایا کہ اینڈوسکوپی ان کے لیے کیسے   آسان رہی۔


Summary: یہ خیال کیا جاتا تھا کہ بچہ دانی ایک ایسا جانور ہے جو جسم کے اندر گھومتا پھرتا ہے اور جس پر عورت کا کوئی کنٹرول نہیں: اسے ایک ’آوارہ بچہ دانی‘ سمجھا جاتا تھا۔

قدیم یونانیوں میں ’آوارہ بچہ دانی‘ کا نظریہ جس کے ڈر سے کنواری خواتین کی شادی کر دی جاتی

کتاب میں انھوں نے لکھا ہے کہ عورتوں میں ’رحم اور اندام نہانی ایک جانور سے مشابہت رکھتے ہیں جو پیدائش کے خواہش مند ہوتے ہیں‘ اور یہ کہ اگر اس سے طویل عرصے تک کوئی پھل نہ حاصل ہو سکے، تو بچہ دانی (رحم) ’چڑچڑا اور غصے کا شکار ہو جاتی ہے اور یہ پورے جسم میں گھومتی ہے۔‘

یہ خیال کہ بچہ دانی جسم کے اندر گھومتی پھرتی ہے اور دوسرے اعضا کو متاثر کرتی ہے، سب سے پہلے قدیم مصر میں ظاہر ہوتا ہے۔

جیسا کہ ہپوکریٹک ٹریٹیز میں تھا کہ جس عورت نے سیکس نہیں کیا ہے اس کے رحم میں ’اپنی کوئی نمی نہیں ہوتی ہے اور اس کے بچہ دانی میں خالی کرنے کی وجہ سے ایک بڑی جگہ موجود ہوتی ہے‘ لہٰذا یہ پورے جسم میں حرکت کرتی ہے کیونکہ یہ ’خشک‘ اور وزن میں ہلکی ہوتی ہے۔

یہ خیال بھی تھا کہ جسم کے اندر خشک بچہ دانی جگر، دل، پسلیوں، گلے میں منتقل ہو سکتی ہے۔ اس ہلکے پن کی وجہ سے وہ جہاں بھی جانا چاہتی وہاں جا سکیی  تھی اور وہاں، اپنی جگہ سے ہٹ کر یہ بہت سے علامات کا باعث بنتی۔

چونکہ یہ فرض کیا گیا تھا کہ بچہ دانی میں سونگھنے کی حِس ہے لہٰذا انھوں نے تجویز پیش کی کہ جہاں یہ بھٹک کر چلی جائے وہاں وہاں بدبو ڈالیں اور اس کے ساتھ ہی اندامِ نہانی پر خوشبو ڈالیں تاکہ اچھی خوشبو سے متاثر ہو کر، یہ وہاں واپس آ جائے۔

اگرچہ اس مشہور یونانی ڈاکٹر کا ماننا ہے کہ بچہ دانی جسم کے گرد گھومتی نہیں ہے، وہ اسے جسمانی طور پر ناممکن سمجھتے ہیں، لیکن وہ اس بات کی تصدیق کرتے ہے کہ یہ اپنی پوزیشن تبدیل کرتی ہے، مثال کے طور پر حمل کے دوران۔

یہ خیال کہ ہسٹیریا ایک بیماری ہے جو بچہ دانی کی وجہ سے ہوتی ہے اور یہ خواتین کے لیے ایک مخصوص بیماری ہے ، وقت کے ساتھ ساتھ برقرار رہا۔

مثال کے طور پر وکٹورین انگلینڈ میں خواتین میں ہسٹیریا، پاگل پن یا غیر مستحکم جذباتی حالتوں کی تشخیص برقرار رکھی گئی۔ اگرچہ عام طور پر یہ خیال کیا جاتا تھا کہ اس کا علاج ولوا یعنی ادام نہانی کو برقی تحریک دینے سے کیا جا سکتا ہے لیکن حقیقت یہ ہے کہ 19ویں صدی کے طبی نظریات کا خیال تھا کہ آرگیزم خطرناک ہو سکتا ہے۔


Summary: سائنسدان اب یہ سمجھنے لگے ہیں کہ عمر بڑھنے کے ساتھ کینسر کا خطرہ کیوں بڑھ جاتا ہے اور اب امید کی جا رہی ہے کہ یہی چیز نئے علاج دریافت کرنے کا سبب بن سکتی ہے۔

بڑھتی عمر کے ساتھ کینسر کا خطرہ کیوں بڑھ جاتا ہے؟

ماساشی ناریتا، جو کیمبرج یونیورسٹی میں کینسر اور بڑھاپے پر تحقیق کرتی  ہیں، وہ ایک خاص مالیکیول پی53 کی جانب اشارہ کرتی ہیں جو کینسر کو دبانے کا کام کرتا ہے۔ تاہم عمر کے ساتھ اس کی افادیت کم ہوتی جاتی ہے۔

یہ نوجوانوں میں بہت کم عام ہوتا ہے لیکن بڑی عمر کے لوگوں میں زیادہ عام ہے اور اس کے دو بڑے نتائج ہو سکتے ہیں۔ پہلا خطرہ خون کے کینسر کا ہے، اور دوسرا مختلف قسم کے امیون خلیوں جیسے کہ مونوسائٹس، میکروفیجز، اور لمفوسائٹس کی فعالیت میں تبدیلی ہے جو کہ خون کے بنیادی خلیوں سے بنتے ہیں۔

ناریتا اور ان کے تحقیقی گروپ نے مختلف قسم کے کینسرز کی پیدا کرنے والے جینز میوٹیشنز پر تجربات کیے ہیں جو عمر کے ساتھ عام ہو جاتے ہیں تاکہ یہ سمجھا جا سکے کہ انسانی جسم پر کیا اثر ہوتا ہے۔

وہ اور ان کی ٹیم نے پہلے ہی یہ معلوم کر لیا ہے کہ ایسا لگتا ہے کہ اس سے خلیوں کی بڑھتی ہوئی ’سینیسین‘ یعنی جب پرانے اور نقصان زدہ خلیے تقسیم ہونا اور بڑھنا بند کر دیتے ہیں۔ سینیسین خلیوں کی زیادتی ان کے آس پاس کے ماحول کو کئی نقصان دہ طریقوں سے بدل سکتی ہے، دائمی سوزش کو متحرک کر سکتی ہے جو مزید نقصان اور کینسر کے خطرے میں اضافے کا سبب بن سکتی ہے۔

جیسے جیسے انسانی یادداشت عمر کے ساتھ کم ہوتی جاتی ہے، ہمیں بھولنے کی عادت ہو جاتی ہے اور ہم غلطیوں کا شکار ہو جاتے ہیں، کچھ کینسر بیالوجسٹ کا شک ہے کہ انفرادی خلیے بھی وقت کے ساتھ اپنی یادداشت کھو سکتے ہیں اور یہ بھول جاتے ہیں کہ کس طرح صحیح طریقے سے برتاؤ کرنا ہے۔

برطانیہ کے انسٹی ٹیوٹ آف کینسر ریسرچ میں ایپیجینیٹکسٹ لوکا میگنانی کا کہنا ہے کہ یہ بریسٹ کینسر کے لیے موزوں نظریہ ہے، جو ممکنہ طور پر مینوپاز میں شروع ہونے والی ہارمونل تبدیلیوں کی وجہ سے ہو سکتا ہے۔ این ایچ ایس کے مطابق، بریسٹ کینسر کے 80 فیصد کیسز 50 سال کی عمر سے زیادہ عمر والی عورتوں میں ہوتے ہیں۔

لیکن یہ خیالات کینسر سے نمٹنے کے بالکل نئے طریقوں کی جانب بھی لے جا سکتے ہیں۔ کینسر کی دوا کے سب سے فعال شعبوں میں سے ایک چھوٹے مالیکیول ہیں جو p53 میں میوٹیشنز کے نقصان دہ اثرات کو دور کرنے اور اس کے معمول کے ٹیومر سپریسنگ فنکشنز کو بحال کرنے کی کوشش کرتے ہیں۔

اینٹی ایجنگ سائنسدان اس وقت مختلف کیمیائی کاکٹیلز کے ساتھ ابتدائی مرحلے کی کلینیکل ٹرائلز کر رہے ہیں جو بغیر صحت مند ٹشو کو نقصان پہنچائے سینسین سیلز کو مار کر ہٹا دیتے ہیں۔ انھیں سینولیٹکس کہا جاتا ہے جن میں ایک اینٹی آکسیڈنٹ فیسیٹن، انگور کے بیج کا نچوڑ پولیفینول پروسیانیدن C1، اور دوا داساتینیب کا ایک اور قدرتی کیمیکل نامی کورسیٹن کے ساتھ مجموعہ شامل ہے۔‘


Summary: احناف تحمید نامی لڑکے کو منگل کی رات ختنے کروانے کے لیے ہسپتال لایا گیا تھا اور اہلِخانہ کا الزام ہے کہ بچے کی موت اس بغیر اجازت ’مکمل طور پر بے ہوش‘ کرنے کی وجہ سے ہوئی۔

ختنے کرنے کے دوران 10 سالہ لڑکے کی موت: کیا بچوں کو اینستھیزیا دینا خطرناک ہو سکتا ہے؟

ڈھاکہ میڈیکل کالج اور ہسپتال کے سابق اینستھیزیا ماہر ڈاکٹر شاہ عالم نے بی بی سی بنگلہ کو بتایا کہ بچے کے ہموار اور محفوظ ختنے کے لیے اینستھیزیا کی ضرورت ہے۔

بچے کے والد فخر العالم نے بی بی سی بنگلہ کو بتایا کہ دس سالہ احناف تہمد کو منگل کی رات تقریباً ساڑھے آٹھ بجے ڈھاکہ کے مالی باغ چودھری پاڑہ میں جے ایس ڈائیگنوسٹک اینڈ میڈیکل چیک اپ سنٹر میں ختنے کے مقصد سے لے جایا گیا۔

وہ کہتے ہیں کہ ’کچھ دن پہلے میں نے سنا تھا کہ ایک لڑکا ’مکمل بے ہوشی‘ کی وجہ سے مر گیا  تھا۔ اسی جب میں اپنے بیٹے کو ہسپتال لے کر گیا تو میں نے ڈاکٹر کے ہاتھ پکڑے اور ان سے درخواست کی کہ وہ میرے بیٹے کو مکمل اینستھیزیا نہ دیں۔‘

انھوں نے کہا کہ ’بنیادی طور پر یہ ٹیسٹ مریض کی جسمانی حالت کے بارے میں اندازہ لگانے کے لیے کیے جاتے ہیں۔ اس سے یہ سمجھنے میں مدد ملتی ہے کہ اس کے لیے کس قسم کا اینستھیزیا محفوظ رہے گی۔‘

اس لیے اگر کسی قسم کے معائنے کے بغیر جسم پر بے ہوشی کی دوا لگائی جائے تو مریض کی جان کو خطرہ لاحق ہوسکتا ہے، یہاں تک کہ موت بھی واقع ہو سکتی ہے۔

ماہرین کا یہ بھی ماننا ہے کہ اس جلد کا کچھ مدافعتی فعل بھی ہو سکتا ہے کیونکہ عضوتناسل کا آخری حصہ انتہائی حسّاس ہوتا ہے۔ یہی وجہ ہے کہ ختنہ ہونے کے بعد کے ابتدائی دنوں میں اس حصے پر ہوا یا لباس کا لمس محسوس ہونے سے بھی تکلیف محسوس ہوتی ہے۔ تاہم وقت گزرنے کے ساتھ یہ جگہ کسی حد تک سخت ہو جاتی ہے اور زیادہ تر حساسیت کھو دیتی ہے۔

ایک طرف امریکہ میں اکثریتی ڈاکٹروں کا موقف ہے کہ بچے کی پیدائش کے فوراً بعد ہی اس کے ختنہ کرنا زیادہ بہتر ہے۔ امریکن اکیڈمی آف پیڈیاٹرکس کے مطابق ’نوزائیدہ لڑکوں کے ختنے کرنے میں صحت کے فوائد اس سے منسلک خطرات سے کہیں زیادہ ہیں۔‘

ختنے کے لیے عمر کے تعین کے بار ے میں اس تنظیم کی حتمی رائے یہ ہے کہ ’یہ ایک ایسا فیصلہ ہے جو والدین ڈاکٹر کے مشورے اور رہنمائی کی مدد سے کرنا ہوتا ہے۔‘

اس تنظیم کا کہنا ہے کہ ’بڑے پیمانے پر قابل قبول رائے کے برعکس ختنے میں طبی اور نفسیاتی پیچیدگیوں کا خطرہ ہوتا ہے۔ سب سے عام پیچیدگیوں میں خون بہنا، انفیکشن، میٹل سٹیناسس (پیشاب کی نالی کا تنگ ہونا) اور پینک اٹیکس کا ہونا ہے۔‘


Summary: سوہانی کو 7 فروری کو دہلی کے ایمس ہسپتال میں داخل کرایا گیا تھا، جہاں ان کا علاج کیا جا رہا تھا۔ لیکن 16 فروری کو وہ جان کی بازی ہار گئیں۔

دنگل فلم کی سوہانی بھٹناگر: پٹھوں کی نایاب بیماری جس نے نوجوان اداکارہ کی جان لے لی

عامر خان کی ریسلنگ فلم دنگل میں ببیتا پھوگٹ کے بچپن کا کردار ادا کرنے والی اداکارہ سوہانی بھٹناگر 19 سال کی عمر میں وفات پا گئیں۔

سوہانی کو 7 فروری کو دہلی کے ایمس ہسپتال میں داخل کرایا گیا تھا جہاں ان کا علاج کیا جا رہا تھا۔ لیکن 16 فروری کو وہ جان کی بازی ہار گئیں۔

ڈاکٹروں کا کہنا ہے کہ اگر اس مرض کی صحیح وقت پر تشخیص اور ماہرین کی نگرانی میں اس کا علاج کیا جائے تو اس کی سنگینی پر قابو پایا جا سکتا ہے۔

امریکہ کی جان ہاپکنز یونیورسٹی کے مطابق ڈرماٹومائوسائٹس کی صحیح وجوہات کا پتا نہیں چلایا جا سکا ہے تاہم یہ مسئلہ آپ کے جینز، بزرگ افراد میں کینسر، کوئی اور انفیکشن، دوا یا ماحول کی کسی بھی چیز سے الرجی کی وجہ سے ہوسکتا ہے۔

اس میں خون کی وہ شریانیں جو خون کو جلد اور پٹھوں تک لے جاتی ہیں، سوج جاتی ہیں۔ اس سے جلد پر جامنی یا سرخ دھبے بن سکتے ہیں، جو درد یا خارش کا سبب بن سکتے ہیں۔

ابتدائی علامات ظاہر ہونے پر مریض کی میڈیکل ہسٹری اور جسمانی معائنہ کر کے ان علامات کی وجہ معلوم کی جا سکتی ہے۔

ڈاکٹر انجو جھا کا کہنا ہے کہ تصدیق کے لیے خون کے ٹیسٹ، الیکٹرومائیلوگرام (ای ایم جی) اور بائیوپسی (جسم سے کچھ مواد نکال کر لیبارٹری میں جانچنا) کی مدد لی جاتی ہے۔

ڈاکٹر انجو جھا کا کہنا ہے کہ ڈرماٹومیوسائٹس 5 سے 14 سال کی عمر کے بچوں یا 40 سال سے زیادہ عمر کے لوگوں میں زیادہ پایا جاتا ہے۔

ان کا کہنا ہے کہ بعض اوقات یہ بچوں میں تیزی سے بڑھتا ہے اور جب تک اس کی تشِخیص ہوتی ہے اس سے پہلے ہی کافی نقصان ہو چکا ہوتا ہے۔

ان کا خیال ہے کہ اداکارہ سوہانی کے ساتھ بھی ایسا ہی ہوا ہو گا۔ کئی بار ایسا بھی ہوتا ہے کہ مدافعتی نظام کو کنٹرول کرنے کے لیے امیونوسوپریسنٹس (ایسی ادویات جو قوت مدافعت کو کمزور کرتی ہیں) دی جاتی ہیں، جس کی وجہ سے مریض کو دیگر بیماریاں لاحق ہونے کا خطرہ بھی بڑھ جاتا ہے۔

جان ہاپکنز یونیورسٹی کے مطابق، ڈرماٹومیوسائٹس کا علاج صرف علامات کی بنیاد پر کیا جاتا ہے۔

مثال کے طور پر اگر پٹھوں میں سختی ہے تو تھراپی کی جاتی ہے۔ جلد کے دھبوں کو روکنے کے لیے دوائیں دی جاتی ہیں۔ قوت مدافعت کو بڑھانے والی ادویات بھی دی جاتی ہیں۔

وہ کہتی ہیں ’پہلے اپنی علامات کو ٹھیک کریں۔ ایک بار تشخیص ہونے کے بعد مناسب علاج کروائیں۔ بعض اوقات سٹیرائیڈز بھی دی جاتی ہیں۔ لوگوں میں بہت سی غلط فہمیاں پائی جاتی ہیں کہ سٹیرائیڈز نہیں لینی چاہیں۔ لیکن صحیح ڈاکٹر، جیسے ڈرمیٹولوجسٹ یا ریمیٹولوجسٹ کا ہونا ضروری ہے۔ ڈاکٹر سے رجوع کریں اور اس کے مشورے سے مناسب علاج کروائیں۔‘


Summary: ہمارا دماغ ایک اعصابی وائرنگ سسٹم ہے۔ دماغ میں اربوں نیوران ہوتے ہیں۔ ہمارے حسی اعضاء جیسے آنکھ، کان، ناک، منہ اور جلد بیرونی معلومات کو دماغ تک پہنچاتے ہیں۔ ’یہ معلومات نیوران کے درمیان روابط بنا کر محفوظ کی جاتی ہیں۔

ہم اپنے دماغ کو صحت مند اور تیز کیسے بنا سکتے ہیں؟

وہ کہتے ہیں کہ ’ہمارا دماغ ایک وائرنگ سسٹم جیسا ہے۔ دماغ میں اربوں نیوران ہوتے ہیں۔ ہمارے حسی اعضا جیسا کہ آنکھ، کان، ناک، منہ اور جلد بیرونی معلومات کو دماغ تک پہنچاتے ہیں۔ ’یہ معلومات نیوران کے درمیان روابط بنا کر دماغ میں محفوظ کی جاتی ہیں۔‘

راجیش کہتے ہیں کہ ’جب ہم پیدا ہوتے ہیں تو یہ نیوران بہت کم رابطوں میں ہوتے ہیں۔ اضطراری رابطے پہلے سے موجود ہیں، جیسا کہ بچے کا ہاتھ کسی گرم چیز کے ساتھ لگنے سے اس کا اپنے ہاتھ کو فوراً سے اپنی جانب واپس کھینچنا وغیرہ۔ لیکن وہ زمین سے پکڑ کر کیڑا یا کوئی مضر رینگنے والا جانور اٹھا کر منہ میں ڈال سکتا ہے کیونکہ اس کے دماغ میں ایسے کنکشن نہیں ہوتے جو اسے یہ بتا سکیں کہ ایسا کرنا خطرناک ہے۔ مگر وقت کے ساتھ بچہ سیکھتا رہتا ہے اور اس کے دماغ میں اعصابی رابطے بنتے رہتے ہیں۔‘

ماہر نفسیات راجیش پانڈے بتاتے ہیں کہ ’اگر سادہ زبان میں سمجھا جائے، تو ذہن سازی کا مطلب یہ جاننا ہے کہ دماغ میں باہر سے ہمارے حسی اعضا کے ذریعے کیا معلومات آ رہی ہیں اور دماغ کے اندر پہلے سے موجود معلومات کو کس طرح استعمال کیا جا رہا ہے۔‘

وہ کہتے ہیں کہ ’انسانی دماغ زندگی بھر کے اعصابی رابطے بنا سکتا ہے۔ آپ 80 سال کی عمر میں بھی نئی زبان سیکھ سکتے ہیں۔ کسی نئی جگہ جانے، روٹین کو توڑ کر کچھ نیا کرنے کے بہت سے فائدے ہیں۔ ہمیں بس اسے نئے تجربات دیتے رہنا ہے۔‘

اب تک یہ سمجھا جاتا تھا کہ بچوں میں نیوروپلاسٹیسٹی زیادہ ہوتی ہے۔ لیکن اب پوری دنیا میں اس کا استعمال دماغ کو فعال رکھنے اور اس سے ہونے والے نقصان کو کم کرنے کے لیے بالغوں میں کیا جا رہا ہے۔

انھوں نے بی بی سی کی سائنس صحافی میلیسا ہوگن بوم کو بتایا کہ ’ہر انسان کا دماغ اپنی تال میں کام کرتا ہے۔ اگر اس شخص کو اس کے دماغ کی تال کے مطابق معلومات دی جائیں تو وہ تیزی سے سیکھ سکتا ہے۔‘

کیمبرج یونیورسٹی میں کیے گئے ایک تجربے میں لوگوں کو حل کرنے کے لیے کچھ سوالات دیے گئے۔ پھر اس کے دماغ کی برقی سرگرمی کی پیمائش کی گئی۔ اس سے اندازہ ہوا کہ اس کا دماغ کس تال میں کام کر رہا ہے۔ پھر جب اس تال کے مطابق سوالات دیے گئے تو وہ انھیں بہتر طریقے سے حل کرنے میں کامیاب ہو گئے۔

یہ تحقیق ابھی ابتدائی مراحل میں ہے اور امید کی جا رہی ہے کہ مستقبل میں لوگوں کو ان کے دماغ کی تال کے مطابق بہتر طریقے سے سکھایا جا سکتا ہے، ان کی نیوروپلاسٹیٹی کو بڑھایا جا سکتا ہے۔


Summary: مریم اور ندے جب پیدا ہوئیں تو جسمانی طور پر آپس میں جڑی اِن جڑواں بہنوں کے بارے میں خیال ظاہر کیا گيا تھا کہ وہ دنیا میں چند ہی دنوں کی مہمان ہوں گی۔

دنیا میں چند دنوں کی مہمان قرار دی جانے والی دھڑ جڑی بہنیں جنھوں نے زندہ رہ کر ڈاکٹروں کے اندازے غلط ثابت کیے

لیکن مریم اور ندے اب سات سال کی ہو گئیں ہیں اور اُن کے بارے میں خیال ہے کہ یہ یورپ میں بڑی ہوتی واحد دھڑ جڑی بہنیں ہیں یعنی اُن کا جسم تو ایک ہے مگر روحیں دو۔

اِن دونوں بہنوں کی اپنی منفرد شخصیات اور مزاج ہیں، مگر زندہ رہنے کے لیے وہ ایک دوسرے پر انحصار کرتی ہیں۔

جسمانی طور پر جڑواں بچے دنیا میں انتہائی نایاب ہیں۔ برطانیہ میں ہر پانچ لاکھ پیدائشوں میں سے صرف ایک سر یا دھڑ جڑے بچوں کا جوڑا ہوتا ہے۔ اُن میں سے تقریباً نصف مردہ پیدا ہوتے ہیں جبکہ ایک تہائی پیدائش کے 24 گھنٹے کے اندر ہی مر جاتے ہیں۔

جب سنہ 2016 میں سینیگال میں یہ جڑواں بہنیں پیدا ہوئیں تو ان کے والدین ایک مکمل بچے کی توقع کر رہے تھے۔ ڈاکٹروں کو امید نہیں تھی کہ یہ دھڑ جڑی بہنیں چند دنوں سے زیادہ زندہ رہ پائیں گی۔

’ہم صرف اتنا کر سکتے ہیں کہ ان کے ساتھ رہیں اور انھیں اس سفر میں اکیلے نہ چھوڑیں۔ ہم نے پہلے ہی بہت واضح طور پر دیکھ لیا کہ یہ دونوں اپنے لیے لڑنے والی ہیں، جو زندہ رہنے پر ڈٹی ہوئی ہیں۔‘

ڈاکٹر گیلین باڈی یونیورسٹی ہاسپٹل آف ویلز میں ماہر امراض اطفال ہیں۔ وہ کہتے ہیں کہ شروع شروع میں تو تھوڑا سا پُرجوش تھا اور پھر احساس ہوا کہ یہ ایسی چیز ہے جس کے بارے میں میں نے صرف نصابی کتابوں میں ہی پڑھا ہے۔‘

’اُن کے درمیان ٹانگوں کا ایک جوڑا اور ایک شرونی ہے۔ ان کے پیٹ سے اوپر کی طرف جائیں تو بہت سے مختلف اعضا جڑے ہوئے ہیں۔ ہمیں قطعی طور پر نہیں معلوم، لیکن ہم اتنا جانتے ہیں کہ کچھ اعضا مشترک ہیں جب کہ کچھ انفرادی ہیں۔‘

’اُن کا اعصابی نظام اور ریڑھ کی ہڈیاں الگ الگ ہیں پھر بھی وہ کسی نہ کسی طرح مکمل طور پر ہم آہنگ ہیں اور انھیں ایک دوسرے کو یہ بتانے کی ضرورت نہیں ہے کہ بازو کو کیسے حرکت دینا ہے یا ٹانگ کو کیسے حرکت دینی ہے۔‘

ابراہیما کی خواہش ہے کہ ان کی بیٹیاں ایک معمول کی زندگی گزاریں، دوسرے بچوں کے ساتھ کھیلیں، ہنسیں، دوست بنائیں اور انفرادی طور پر ترقی کریں۔

’اںھیں کسی سے چھپنے کی ضرورت نہ ہو اور ان کا ایک نارمل سکول میں پڑھنا ظاہر کرتا ہے کہ وہ اس معاشرے کا حصہ ہیں اور وہ خوش قسمت ہیں کہ اس کمیونٹی کا حصہ بنیں۔‘

مریم اور ندے کے لیے اگلا چیلنج کھڑا ہونا اور چلنے کی کوشش کرنا ہے۔ وہ فی الحال ایک فریم کی مدد سے ہر روز تقریباً 20 منٹ کھڑی ہو پاتی ہیں۔


بچوں کے پیٹ میں درد کا سبب بننے والے کیڑوں کا خاتمہ کیسے کیا جائے؟

کیڑوں کی پیٹ میں موجودگی یا یہ انفیکشن اکثر اس صورت میں ہوسکتا ہے جب کوئی فرد یا بچہ کسی ایسی چیز کو ہاتھ لگا لے کہ جس پر کیڑے کے انڈے ہوں، اور اگر آپ اس کے بعد اپنے ہاتھ نہیں دھوتے تو بس جناب وہی ہوتا ہے جس کے بارے میں ہم بات کر رہے ہیں یعنی ہاتھ نا دھونے کی وجہ سے وہ انڈے آپ کے پیٹ میں داخل ہو جاتے ہیں۔

انفیکشن یا کیڑوں کے انڈوں پر مشتمل مٹی کے ساتھ رابطے کی وجہ سے ہوسکتا ہے، یا کیڑوں کے انڈوں پر مشتمل کھانا کھانے یا پینے کا پانی پینے سے ہوسکتا ہے۔

انفیکشن ان جگہوں پر ہوتا ہے جہاں سیوریج کا نظام مناسب نہیں ہے اور اگر بیت الخلا صاف نہیں ہیں تو بھی۔ کچا گوشت کھانے کے ساتھ ساتھ کیڑوں کے انفیکشن والی مچھلی کھانے سے تکلیف ہوسکتی ہے۔ بعض اوقات پالتو جانور بھی اس انفیکشن یا پیٹ میں کیڑوں کا سبب بن سکتے ہیں۔

جو لوگ ان اشیاء یا سطحوں کو چھوتے ہیں اور پھر اسی ہاتھ کو منہ پر لگاتے ہیں وہ جراثیم سے متاثر ہوسکتے ہیں۔ دھاگے نما کیڑوں کے انڈے دو ہفتے تک اکثر مقامات پر زندہ رہتے ہیں۔

اس کے مطابق آپ کو کسی بھی کھانے کی چیز کو کھانے سے پہلے اپنے ہاتھوں کو دھونا چاہیے۔ ہاتھوں کو مٹی کو چھونے کے بعد اور ٹائلٹ کے استعمال کے بعد اچھے سے دھونا چاہیے۔ جب آپ کسی ایسے علاقے میں جائیں جہاں آپ کو شک ہو کہ پانی گدلہ یا گندہ ہو سکتا ہے تو بند پانی کی بوتل سے پانی کا استعمال کریں۔

بچوں کو کتے اور بلی کے فضلے کے قریب جانے اور ان جگہوں پر کھیلنے کی اجازت نہیں ہونی چاہیے، اور ایسی جگہ کے پھلوں اور سبزیوں سے گریز کرنا چاہیے جہاں انفیکشن کا خطرہ زیادہ ہو۔

اس سے خون کی کمی ہوسکتی ہے اور چھوٹے بچوں کی نشوونما متاثر ہوسکتی ہے۔ غذائی قلت کا خطرہ بھی ہوتا ہے اور آپ کے اعضاء کو بھی نقصان پہنچ سکتا ہے۔

مدھوسودن ملٹی سپیشلسٹ ہاسپٹل، ڈومبیولی کے ڈائریکٹر آف ہیلتھ ڈاکٹر روہت کاکو پیٹ کے کیڑوں کو ختم کرنے کے بارے میں بتاتے ہوئے کہتے ہیں کہ ’12 سے 23 ماہ کی عمر کے بچوں، ایک سے چار سال کی عمر کے بچوں اور پانچ سے 12سال کی عمر کے بچوں کو سال میں ایک بار یا سال میں دو بار حفاظتی دوا دی جاتی ہے تاکہ مٹی سے پیدا ہونے والے کیڑوں کا خاتمہ کیا جاسکے۔ دوا کی خوراک عمر اور ضرورت کے مطابق کم کردی جاتی ہے۔‘

ڈاکٹر روہت کاکو کا کہنا ہے کہ ’کیڑوں کی وجہ سے ہونے والی کئی بیماریاں بچوں اور عمر رسیدہ افراد کو بھی متاثر کرتی ہیں، اس لیے یہ دوائیں سال میں دو بار یعنی ہر چھ ماہ میں ڈاکٹر کے مشورے سے لینی چاہییں۔ یہ عمل دو سال سے زیادہ عمر کے بچوں کے ساتھ شروع کیا جا سکتا ہے۔‘


Summary: ایستھر نے کہا کہ ’سٹورٹ ہمیشہ بچے کی زندگی کا ایک بہت بڑا حصہ رہیں گے اور میں اس بات کو یقینی بناؤں گی کہ وہ اپنے والد کی کہانی اور وراثت کے بارے میں جاننے والا ہو۔‘

شوہر کی وفات کے دو سال بعد حاملہ ہونے والی خاتون: ’یہ سب معجزے کی طرح لگتا ہے‘

اس جوڑے نے 2021 میں بچے کی پیدائش کے لیے آئی وی ایف ٹیکنالوجی کا استعمال شروع کیا تھا، باتھر کے دماغ میں کینسر کی تشخیص اور اس کے صرف دو ماہ بعد، اُن کے پھیپھڑوں کے ایمبولزم سے ان کی موت سے پہلے ابھی صرف دو راؤنڈ مکمل ہوئے تھے۔

اس کے بعد ایستھر باتھرز نے آئی وی ایف کی مدد سے حاملہ ہونے کی مزید آٹھ کوششیں کیں جبکہ ایک تنظیم ’انسائڈ سٹورٹ ہیڈ‘ پر بھی کام جاری رکھا، یہ ایک ایسی تنظیم تھی کہ جس میں کینسر کے دیگر مریضوں کی مدد کے لیے ایک فنڈ بھی جمع کیا جا رہا تھا۔

ایستھر باتھرز کا کہنا تھا کہ ان کی کہانی ’امید‘ اور’کوشش‘ یا ’مسلسل جدوجہد‘ پر مبنی ہے اور انھیں خوشی ہے کہ انھوں نے آئی وی ایف کی نجی فنڈنگ کے جذباتی اور مالی دباؤ کے باوجود ہمت نہیں ہاری۔

ایستھر کا کہنا تھا کہ ’ہم نے اپنے رشتے کو مزید مضبوط کرنے کے لیے منصوبہ بندی شروع کر دی تھی، ہم نے اپنی پہلی ڈیٹ پر ہی والدین بننے کی خواہش کا نہ صرف اظہار کیا بلکہ اس کی بھی منصوبہ بندی شروع کی۔‘

جنوری 2021 میں سٹورٹ ایک دروازے سے ٹکرا گئے تھے جس کے بعد انھیں نام یاد رکھنے میں مسلسل دشواری کا سامنا کرنا پڑ رہا تھا، اس صورتحال کو دیکھتے ہوئے جب انھوں نے سی ٹی سکین کروایا تو اس بات کے شواہد ملے کے انھیں دماغ میں ایک خاص قسم کے کینسر کا سامنا ہے۔

کینسر کی تشخیص کے دو ہفتے سے بھی کم عرصے کے بعد ان دونوں نے منگنی کی اور پھر بہت جلد شادی بھی کر لی، یہ سب ایک ایسے وقت میں ہوا کہ جب انھیں ایک دوسرے کو ملے اور جانے صرف ایک سال ہی ہوا تھا۔

ایستھر کا کہنا تھا کہ 24 ہفتوں کی حاملہ ہونا ’حقیقی‘ محسوس ہوتا ہے۔ ان کا کہنا تھا کہ ’میرے لیے ماں بننا بہت اہم ہے لیکن میرے لیے سب سے اہم بات یہ ہے کہ میں سٹورٹ کے بچے کی ماں بنوں گی۔ میں ہمیشہ جانتی تھی کہ اُن کی موت کے بعد میں اس وقت تک یہ کوشش جاری رکھوں گی جب تک کے مُجھ میں ہمت باقی ہوگی۔‘

ایستھر باتھرز نے کہا کہ وہ فاؤنڈیشن کے ذریعے سٹورٹ کی وراثت کو جاری رکھنے کی منتظر ہیں اور اس بات کو یقینی بنانا چاہتی ہیں کہ ان کے بچے کو معلوم ہو کہ ان کے والد کون ہیں۔

ایستھر نے مزید کہا کہ ’سٹورٹ ہمیشہ بچے کی زندگی کا ایک بہت بڑا حصہ رہیں گے اور میں اس بات کو یقینی بناؤں گی کہ وہ اپنے والد کی کہانی اور وراثت کے بارے میں جانتے ہوں۔‘

وہ کہتی ہیں کہ ’اس کے پاس محبت کی کمی نہیں ہوگی، یہاں اس دُنیا میں ہر کوئی اس سے ملنے کے لیے بہت بیتاب ہے۔‘


Summary: اب آپ اس قد آور شخصیت کی انتہائی معمولی نظر آنے والی قبر کے پاس کھڑے ہیں جو کبھی ہندوستان کی اہم سیاسی جماعتوں کانگریس، مسلم لیگ اور ہندو مہاسبھا کے صدر ہوا کرتے تھے۔

اجمل خان: ’چہرہ دیکھ کر مرض کا پتا لگا لینے والے‘ حکیم جو مسلم لیگ اور کانگریس دونوں کے صدر رہے

آپ پھاٹک عبور کر کے بستی حسن رسول میں داخل ہوتے ہیں۔ یہاں چھوٹے چھوٹے گھروں کے ساتھ بہت سی قبریں نظر آتی ہیں۔ سمجھ میں نہیں آتا کہ یہ قبرستان ہے یا بستی۔ لوگ قبروں کے گرد خوش گپیاں کرتے پائے جاتے ہیں۔ گاہے گاہے گھروں سے ڈھول باجے اور موسیقی کی مشق کرنے والے کچھ لوگوں کی آوازیں بھی سنائی دیتی ہیں۔

حکیم اجمل خان کی قبر کے سامنے ایک ادھیڑ عمر کی عورت بیٹھی ہیں جن کا نام فوزیہ ہے۔ وہ کہتی ہیں کہ وہ حکیم صاحب کی قبر کی دیکھ بھال کرنے والوں میں شامل ہیں۔ وہ کہتی ہیں کہ ’یہاں ہم قرآن خوانی کرتے ہیں اور فاتحہ پڑھتے ہیں۔‘

وہ کہتے ہیں: ’میں حکیم صاحب کے یوم پیدائش (11 فروری) پر اپنے بھائی اور خاندان کے افراد کے ساتھ قبر پر ضرور آتا ہوں۔ یہ کمپاؤنڈ ہمارے خاندان کا تھا۔ ہمارے بزرگ یہاں دفن ہیں لیکن اب اس پر قبضہ کر لیا گیا ہے۔‘

حکیم صاحب کی موت بھی رام پور میں ہوئی۔ دہلی کے بہت سے بوڑھے لوگ دعویٰ کرتے تھے کہ انھیں طب کی دنیا میں ملکہ اور خاصہ حاصل تھا اور وہ اپنے کام میں اتنے ماہر تھے کہ مریض کی کسی بھی بیماری کو اس کا چہرے دیکھ کر ہی معلوم کر لیتے تھے۔

پہلی ملاقات کے بعد گاندھی جی اور حکیم اجمل خان کے درمیان گہرا تعلق پیدا ہو گیا۔ گاندھی جی نے خود حکیم اجمل خان کو مشورہ دیا کہ وہ دہلی میں ایک بڑا ہسپتال قائم کریں تاکہ یہاں کی آبادی کو فائدہ ہو۔ اس وقت تک حکیم صاحب صرف لال کنواں سے پریکٹس کرتے تھے۔

حکیم اجمل خاں نے ہندوستان کی آزادی کی لڑائی اور عدم تعاون کی تحریک میں گاندھی کا ساتھ دیا تھا۔ وہ انڈین نیشنل کانگریس کے صدر بھی منتخب ہوئے اور 1921 میں احمد آباد میں منعقدہ کانگریس کے اجلاس کی صدارت کی۔ حکیم صاحب کانگریس کے صدر بننے والے پانچویں مسلمان تھے۔ اس سے پہلے وہ 1919 میں مسلم لیگ کے صدر بھی رہے تھے۔ انھوں نے 1906 میں ڈھاکہ میں منعقد ہونے والی مسلم لیگ کی پہلی کانفرنس میں بھی شرکت کی تھی۔

وہ سنہ 1920 میں آل انڈیا خلافت کمیٹی کے چیئرمین رہے۔ واضح رہے کہ خلافت کمیٹی ترکی میں خلافت کی بحالی کے لیے قائم کی گئی تھی۔ دہلی حکومت کی ویب سائٹ میں بتایا گیا ہے کہ وہ ہندو مہاسبھا کے صدر بھی تھے۔

حکیم اجمل خان نے سنہ 1925 میں جامعہ کو علی گڑھ سے قرول باغ دہلی منتقل کیا۔ اب جامعہ ملیہ کا اپنا کیمپس ہے جو جنوبی دہلی کے اوکھلا گاؤں کے پاس واقع ہے اور اب اس پورے علاقے کو جامعہ نگر کہا جاتا ہے۔


Summary: آپ کی فٹنس اور صحت کی سطح کچھ بھی ہو چقندر اسے بہتر کرنے کا ایک اچھا نسخہ ہو سکتا ہے کیونکہ اس میں ایسے مادے پائے جاتے ہیں جو آپ کی صحت کے لیے مفید ہیں۔

جسم کو توانا اور دماغ کو تیز رکھنے والی سبزی چقندر کے پانچ انمول فوائد

آپ کی فٹنس اور صحت کی سطح کچھ بھی ہو چقندر اسے بہتر کرنے کا ایک اچھا نسخہ ہو سکتا ہے۔

لیکن اب نئے شواہد سامنے آنے لگے ہیں جو اس کے غیرمعمولی فوائد کو واضح کرتے ہیں اور یہی وجہ ہے کہ ہمیں اسے اپنی معمول کی خوراک میں شامل کرنا چاہیے۔

اگرچہ زیادہ مقدار میں نائٹریٹ کا استعمال اچھا نہیں لیکن جب ہم چقندر جیسی سبزیوں میں قدرتی طور پر پائے جانے والے نائٹریٹ کھاتے ہیں تو یہ صحت کے لیے مفید ہوتا ہے۔

برطانیہ کی یونیورسٹی آف ایکزیٹر میں اپلائیڈ فزیالوجی کے پروفیسر اینڈی جونز نے 10 سال تک کھلاڑیوں کی کارکردگی پر تحقیق کی ہے۔ وہ بتاتے ہیں کہ ’نائٹرک آکسائیڈ ایک ویسوڈیلیٹر ہے۔ یہ خون کی نالیوں کو چوڑا کرتا ہے۔ یہ خون کو آسانی سے بہنے میں مدد کرتا ہے اور یہ جسم کے خلیوں کو مناسب آکسیجن پہنچانے کا کام کرتا ہے۔‘

جنسی جوش کے لیے بھی نائٹرک آکسائیڈ کی مناسب مقدار ضروری ہے اور رومیوں کے ہاں چقندر کے رس کے اس استعمال سے بھی اس کی تصدیق ہوتی ہے۔ تاہم اب تک کسی تحقیق میں یہ ثابت نہیں ہوا کہ چقندر کے رس کا اثر ویاگرا سے ملتا جلتا ہے۔

ایک تحقیق میں بتایا گیا ہے کہ اگر ہم ورزش کے ساتھ چقندر کے جوس کا استعمال کریں تو دماغ کے اس حصے میں رابطہ بڑھ سکتا ہے جو ہمارے جسم کی حرکت کو کنٹرول کرتا ہے۔ ایسا کرنے سے دماغ کا وہ حصہ نوجوان بالغوں جیسا بن سکتا ہے۔

تحقیق سے پتا چلتا ہے کہ اگر چقندر کا جوس دن میں دو بار 10 دن تک پیا جائے تو آپ کے منہ کے اندر موجود بیکٹیریا کا توازن بہتر ہو سکتا ہے۔

اینڈی جونز کا کہنا ہے کہ ’اس بات کا امکان موجود ہے کہ نائٹرک آکسائیڈ کے اثر کی وجہ سے پٹھوں کو زیادہ آکسیجن ملتی ہے اور اس سے آپ کا جسم بہتر طریقے سے کام کرنے لگتا ہے۔‘

سنہ 2009 کی ایک تحقیق میں پتا چلا ہے کہ چقندر کا جوس پینے والے کھلاڑی ورزش کے دوران اپنی جسمانی قوت برداشت کو 16 فیصد تک بڑھا سکتے ہیں۔

ایتھلیٹکس کے نقطہ نظر سے یہ تحقیق ایک بہت بڑی کامیابی تھی۔ سنہ 2012 میں لندن اولمپکس اور پیرا اولمپک گیمز سے پہلے لندن میں چقندر کا جوس آسانی سے دستیاب نہیں تھا کیونکہ تقریباً تمام ایتھلیٹس اس کی تلاش میں تھے۔

اس لیے اگر کھیلوں کی کارکردگی کو بہتر بنانا مقصود ہو تو ایسے کسی بھی گیم کے آغاز سے کتنی دیر پہلے چقندر کا استعمال کرنا چاہیے۔

اینڈی جونز ایک اور مشورہ دیتے ہیں کہ چقندر کو پکاتے وقت احتیاط برتیں اور جس پانی میں وہ ابالے جاتے ہیں اسے نہ پھینکیں کیونکہ نائٹریٹ پانی میں حل پذیر ہوتے ہیں۔

لہٰذا اگر آپ چقندر کے زیادہ سے زیادہ صحت کے فوائد حاصل کرنا چاہتے ہیں تو بہتر ہے کہ اسے کچا یا بھون کر کھائیں یا اس کا جوس پی لیں۔


Summary: ایک تحقیق سے پتا چلتا ہے کہ جو مرد عضو تناسل کی کمزوری سے منسلک عارضے (ایریکٹائل ڈسفنکشن) کے لیے ویاگرا جیسی دوا کا استعمال کرتے ہیں ان میں الزائمر کی بیماری کا خطرہ کم  ہو سکتا ہے۔

ویاگرا استعمال کرنے والے مردوں میں ’الزائمر کا خطرہ کم ہو سکتا ہے‘

260,000 سے زیادہ مردوں پر کی گئی اس تحقیق میں معلوم ہوا کہ جو لوگ ایسی دوائیں لیتے ہیں ان میں ڈیمنشیا کا امکان 18 فیصد کم تھا۔

الزائمرز سے متاثرہ لوگوں کے دماغ میں ’بیٹا امیلائیڈ‘ بنتا ہے۔ یہ نئی دوائیاں اس پر حملہ کرتی ہیں اور ممکن ہے کہ اس سے الزائمر کے علاج کا طریقہ بدل سکتا ہے۔

ویاگرا جیسی دوائیں ابتدا میں ہائی بلڈ پریشر اور انجائنا کے علاج کے لیے بنائی گئی تھیں۔ وہ سیل سگنلنگ میسنجر پر عمل کر کے کام کرتے ہیں جو یاداشت سے بھی منسلک ہو سکتا ہے۔

وہ دماغی خلیوں کی سرگرمیوں کو بھی متاثر کرتے ہیں اور جانوروں میں تحقیق سے پتا چلتا ہے کہ ان کا دماغ پر کچھ حفاظتی اثر بھی ہوتا ہے۔

نیورولوجی میں ہونے والی نئی تحقیق میں یونیورسٹی کالج لندن کے محققین نے عضو تناسل کی کمزوری کے شکار ہزاروں مردوں کے طبی نسخے کو دیکھا اور ان لوگوں کا ان لوگوں کے ساتھ موازنہ کیا جنھیں یہ دوا نہیں دی گئی تھی۔

جن مردوں کو عضو تناسل کی کمزوری کے لیے دوا دی گئی تھی ان میں الزائمر ہونے کے سب سے کم امکان تھے۔ اس سے یہ بات اخذ ہو سکتی ہے کہ اس دوا کا مستقل استعمال بیماری پر زیادہ اثر انداز ہو سکتا ہے۔

محققین کا کہنا ہے کہ ان کی تحقیق یہ نہیں بتاتی کہ آیا خود انھی دوائیوں کی وجہ سے لوگوں میں الزائمر کا خطرہ کم ہوتا ہے لیکن اس سے تحقیق کے نئی راستے کھلتے ہیں۔

محققین مردوں کے ساتھ ساتھ خواتین پر بھی آزمائش کرنا چاہتے ہیں تاکہ دیکھا جا سکے کہ اس دوا سے ان پر کوئی اثر ہوتا ہے یا نہیں۔

بہت سے عوامل ہیں جو بیماری کا سبب بن سکتے ہیں۔ تحقیق نے ان میں سے کچھ کے لیے اپنے نتائج کو موافق بنایا اس میں عمر، صحت کی بنیادی حالت، لی گئی دوسری دوائیں اور آیا تحقیق میں حصہ لینے والا سگریٹ نوشی کرتا تھا شامل ہے۔

یونیورسٹی آف ایڈنبرا سے تعلق رکھنے والی اور برٹش نیورو سائنس ایسوسی ایشن کی صدر پروفیسر تارا اسپائرز جونز نے کہا کہ ’یہ مطالعہ حتمی طور پر یہ ثابت نہیں کرتا کہ عضو تناسل کی دوائیں الزائمر کے خطرے کو کم کرتی ہیں لیکن اس بات کا اچھا ثبوت فراہم کرتی ہیں کہ اس قسم کی دوائی مستقبل میں مزید مطالعہ کے قابل ہے۔‘

انھوں نے کہا کہ ’یہ ہو سکتا ہے کہ یہ علاج کا اثر براہ راست نیوران پر اثر انداز ہو (اگر دوا خون  ’بلڈ برین بیریئر‘ کو عبور کرنے کے قابل ہو) اور/یا خون کے بہاؤ کو بڑھا کر، لیکن ان دونوں مفروضوں کو جانچنے کی ضرورت ہے۔‘


Summary: حیرت کی بات نہیں کہ مائیکرو سلیپس نشہ آور افراد میں اور بھی زیادہ عام ہیں۔ لیکن تحقیق سے پتہ چلتا ہے کہ ہم میں سے اکثر ان کا شکار ہیں۔

نیند کی چھوٹی ’جھپکیوں‘ یا مائیکرو نیپس کے انسانی صحت پر کیا اثرات ہوتے ہیں؟

تعجب کی بات نہیں ہے، نارکولیپسی والے لوگوں میں مائکرو سلیپس اور بھی زیادہ عام ہیں، لیکن تحقیق سے پتہ چلتا ہے کہ ہم میں سے زیادہ تر ان کے قریب ہیں۔

ہم جتنے زیادہ تھکے ہوئے ہیں، اتنا ہی زیادہ امکان ہے کہ ہم مائیکرو سلیپ کریں۔ برطانیہ کی یونیورسٹی آف لافبورو میں نیند کے محقق یوون ہیریسن نے دریافت کیا کہ یہ جھپکیاں دوپہر اور شام کے وقت زیادہ عام ہوتی ہیں اور اکثر نیند کی طویل مدت سے پہلے ہوتی ہیں۔

ٹیم کا اندازہ ہے کہ یہ بہنے کا لاشعوری ردعمل ہوسکتا ہے، سونے کی کوشش نہیں، بلکہ جاگنے کی کوشش۔ یہ طویل نیند یا نیپ میں نہیں دیکھا جاتا ہے، جس سے پتہ چلتا ہے کہ مائیکرو سلیپ عام نیند سے مختلف ہیں اور صرف مختصر نہیں ہیں۔

ویڈیوز سے پتہ چلتا ہے کہ ان میں سے تین چوتھائی نے تصادم سے پہلے مائیکرو سلیپ کے آثار دکھائے تھے۔ ایک ڈرائیور کے لیے واقعات کا سلسلہ اس طرح چلتا تھا۔ حادثے سے ایک منٹ قبل انھوں نے تیزی سے پلکیں جھپکنا شروع کیں، حادثے سے 38 سیکنڈ قبل ان کے جسم نے حرکت کرنا بند کر دیا، اس کے بعد آہستہ آہستہ پلکیں جھپکنے لگیں اور پھر حادثے سے چار سیکنڈ قبل ان کی آنکھیں صرف دو سیکنڈ کے لیے بند رہیں۔ حادثے سے ایک سیکنڈ پہلے انھوں نے دوبارہ دروازہ کھولا، لیکن اس کے لئے کچھ کرنے کے لئے بہت دیر ہو چکی تھی اور ٹرک سڑک سے اُتر چکا تھا۔

نیند کے بارے میں تحقیق کرنے والے جم ہورن نے اپنی کتاب ’سلیپ فارنگ: اے جرنی تھرو دی سائنس آف سلیپ‘ میں لکھا ہے کہ اس کا ثبوت دوسری عالمی جنگ کے دوران بمباری کے بعد انگلینڈ لوٹنے والے ہوا بازوں کی ہلاکتوں سے ملتا ہے۔ فضا میں دشمن سے ہونے والی لڑائی کا خوف، توجہ، جیتنے کی کوششیں، اور ایڈرینالین نے انھیں بیدار رکھا، چاہے وہ کتنے ہی تھکے ہوئے کیوں نہ ہوں۔ لیکن جب گھر جاتے ہوئے کوئی خلل نہیں پڑا تو کچھ پائلٹ ایسے بھی تھے جو سونے کی ضرورت پر قابو پا گئے اور اس کے نتیجے میں ان کے طیارے گر کر تباہ ہو گئے۔

انسانوں کے لیے، چنسٹریپ پینگوئن کے برعکس، مائیکروسلیپس رات کی مناسب نیند کا متبادل نہیں ہیں۔ اگر وہ بہت کثرت سے ہوتے ہیں، تو اس کا مطلب یہ ہوسکتا ہے کہ ہمیں کافی نیند نہیں مل رہی۔ لیکن جب ہم ڈرائیونگ نہیں کر رہے ہیں یا کچھ اور نہیں کر رہے ہیں جہاں توجہ بہت ضروری ہے، تو شاید ہمیں یہاں اور وہاں چند سیکنڈ کی اضافی شٹ آئی کے بارے میں فکر مند نہیں ہونا چاہیے۔


Summary: خارش یا کھجلی کا شمار عام طور سنگین بیماریوں میں نہیں ہوتا۔ آپ کو اپنے آس پڑوس میں شاید ہی کوئی ایسا ملے جو اسے ایک سنگین بیماری سمجھتا ہو۔ لیکن اگر خارش کی بیماری طول پکڑ لے اور دائمی ہو جائے تو یہ کسی شخص کے لیے پریشانی کا باعث بن سکتی ہے۔

ایسی خارش جو انسان کا سکھ چین چھین لیتی ہے اور رات کو سونے تک نہیں دیتی

خارش یا کھجلی کا شمار عام طور سنگین بیماریوں میں نہیں ہوتا۔ آپ کو اپنے آس پڑوس میں شاید ہی کوئی ایسا ملے جو اسے ایک سنگین بیماری سمجھتا ہو۔ لیکن اگر خارش کی بیماری طول پکڑ لے اور دائمی ہو جائے تو یہ کسی متاثرہ شخص کے لیے پریشانی کا باعث بن سکتی ہے۔

اس پر یقین کرنا مشکل ہو سکتا ہے، لیکن خارش کی ایک شکل ایسی ہوتی ہے جس میں انسان کو مسلسل خارش ہوتی رہتی ہے اور بار بار کھجانے کے باوجود وہ کم نہیں ہوتی۔ باربار اور زور زور سے کھجانے کی وجہ سے اس شخص کا کھجلی سے متاثرہ حصہ خون آلود بھی ہو جاتا ہے لیکن اسے سکون نہیں ملتا ہے۔

تاہم، یہ راحت کی بات ہے کہ یہ متعدی بیماری نہیں ہے، یعنی یہ کسی کے چھونے یا قریب آنے سے نہیں پھیلتی۔ شاید اس لیے بھی اسے نایاب بیماری کے طور پر دیکھا جاتا ہے۔

فوسیٹ اپنی نئی تحقیق کے بارے میں بتاتی ہیں: ’آئی ایل-31 کیمیکل کو کنٹرول کرنے والی دوا کا ایک اثر یہ ہو سکتا ہے کہ یہ مدافعتی نظام کو تباہ کر سکتی ہے اور اگرچہ اس سے خارش محسوس نہیں ہوتی لیکن سوزش بے قابو ہو سکتی ہے۔‘

اس طرح کی خارش میں مبتلا افراد کے علاج کے لیے ڈوپیلوماب کا استعمال امریکہ جیسے ممالک میں بھی شروع ہو چکا ہے۔ اسے حال ہی میں آئی ایل-4 اور آئی ایل-13 دونوں کیمیکلز کو کنٹرول کرنے کا لائسنس ملا ہے۔

ڈاکٹر یوسیپووچ کہتے ہیں: ’پروریگو نوڈولرس سب سے زیادہ خارش والی حالتوں میں سے ایک ہے۔ کچھ عرصہ پہلے تک اس کا کوئی موثر علاج نہیں تھا، اس لیے مریضوں کو بہت تکلیف ہو رہی تھی۔ لیکن اب انھیں امید کی کرن نظر آ رہی ہے۔‘

2۔ کھجلی کو کم کرنے کے لیے دوائیں دستیاب ہیں، لیکن وہ پی این کے مریضوں میں زیادہ مؤثر نہیں ہیں۔ ایسی حالت میں خارش بڑھ جاتی ہے اور ایک قسم کا سلسلہ بن جاتا ہے۔ وہ مریضوں کو سمجھاتے ہیں کہ وہ خارش سے حتی الامکان بچیں۔

3۔ پی این کے بارے میں ایک اور خاص بات یہ ہے کہ یہ صرف وہاں ہوتا ہے جہاں ہاتھ پہنچ سکتا ہے، یعنی خارش کھجانے سے شروع ہوتی ہے۔ اگر ہاتھ کمر کے اوپری حصے تک نہ پہنچتا ہے تو وہ وہاں نہیں ہوتی۔ وہ مریضوں کو سمجھاتے ہیں کہ وہ اپنے ناخن چھوٹے رکھیں اور مٹھی بند رکھیں۔

5۔ اس بیماری کا ابھی تک کوئی روایتی علاج نہیں ہے، اس لیے طویل مدتی علاج احتیاط کے ساتھ کرنا ہوگا۔ بعض اوقات یہ مریضوں کے لیے تکلیف دہ بھی ہو سکتا ہے، وہ ڈپریشن میں جا سکتے ہیں۔ اس لیے ان کے ساتھ ان کے اہل خانہ کی بھی کونسلنگ کی جاتی ہے۔


Summary: اگر آپ بھی کسی کے چہرے کو یاد نہیں رکھ پاتے تو جان لیں کہ اس کیفیت کو نفسیات کی زبان میں پروسوپاگنوسیا کہا جاتا ہے۔ اس کیفیت میں ایسا بھی ممکن ہے کہ چہرہ تو یاد رہے لیکن شناخت کرنا مشکل ہو۔

شناسا چہرے بھولنے کی کیفیت: ’جب مجھے کوئی جاننے والا نظر آتا تو میں یہ سوچتی رہتی کہ یہ کون ہے؟‘

’اس کی مسکراہٹ نے میری اس کیفیت کو بڑھاوا دیا جو روزانہ مجھے تنگ کرتی ہے۔ یعنی میں لوگوں کے چہرے یاد نہیں رکھ پاتی۔‘

’میرے ساتھ کئی برسوں تک ایسا ہوتا رہا کہ جب مجھے کوئی نظر آتا تو میں سوچتی یہ کون ہے؟ کیا میں اسے جانتی ہوں؟ کیا یہ میرے ساتھ کام کرتے ہیں؟ میں ان سوالوں کے جواب تلاش کرنے کی کوشش کرتی اور مجھے حیرت ہوتی کہ اگر یہ میرے ساتھ کام کرتے ہیں تو میں ان کو پہچان کیوں نہیں پاتی۔‘

اگر آپ بھی کسی کے چہرے کو یاد نہیں رکھ پاتے تو جان لیں کہ اس کیفیت کو نفسیات کی زبان میں ’پروسوپاگنوسیا‘ کہا جاتا ہے۔ اس کیفیت میں ایسا بھی ممکن ہے کہ چہرہ تو یاد رہے لیکن شناخت کرنا مشکل ہو۔

ڈاکٹر روپالی شیوالکر دلی کے سینٹ سٹیفن ہسپتال میں شعبہ نفسیات کی سربراہ ہیں۔ وہ بتاتی ہیں کہ ’یہ کیفیت تب پیدا ہوتی ہے جب دماغ کے دائیں طرف کے حصے کو خون کی فراہمی میں کمی ہو کیونکہ دماغ کا یہی حصہ چہروں کو یاد رکھنے کی صلاحیت رکھتا ہے۔‘

نتالیا کا کہنا ہے کہ اکثر لوگ اس کیفیت کے شکار افراد کو انجانے میں ’مغرور‘ سمجھ بیٹھتے ہیں۔ وہ کہتی ہیں کہ بطور صحافی ان کو لوگوں سے ملنا ہوتا ہے لیکن انھیں اس کیفیت کی وجہ سے مشکل ہوتی ہے۔

ڈاکٹر روپالی شیوالکر کہتی ہیں کہ ’یہ کیفیت متاثرہ فرد کی زندگی کو بدل کر رکھ دیتی ہے۔ اس سے ذہنی صحت پر بھی اثر پڑتا ہے۔ ڈپریشن، ذہنی تناؤ اور پریشانی کا سامنا ہو سکتا ہے۔‘

’اگر یہ کیفیت کسی چوٹ یا زخم کی وجہ سے پیدا ہوئی ہے تو پھر اس بنیادی مسئلے کی تشخیص کی جاتی ہے اور دوائی دی جاتی ہے۔ مثال کے طور پر اگر دماغ میں سوزش ہے تو دوا کے ذریعے سوزش کم کرنے کی کوشش کی جاتی ہے۔‘

ڈاکٹر روپالی مشورہ دیتی ہیں کہ ’کسی سے ملاقات سے پہلے انھیں اپنی کیفیت کے بارے میں آگاہ کریں، دوستوں کو بتائیں کہ جب بھی وہ آپ سے ملیں تو وہ اپنا تعارف کروائیں، کسی سے ملاقات کریں تو اُن سے کہیں کہ وہ اپنے بارے میں آپ کو آگاہ کریں کہ وہ کون ہیں اور لوگوں کو ان کے چہرے کے بجائے ان کی آواز اور حرکات کی مدد سے پہچاننے کی کوشش کریں۔‘

نتالیا کہتی ہیں کہ ’لوگوں کو نظر انداز کرنا بہت بُرا لگتا ہے۔ میں نہیں چاہتی کہ لوگ مجھ سے مل کر ایسا محسوس کریں کہ میں انھیں نظر انداز کر رہی ہوں۔ لیکن میں بتانا چاہتی ہوں کہ ہم جیسے لوگوں کو غلط سمجھا جاتا ہے اور اسی وجہ سے ہماری زندگی مشکل ہو جاتی ہے۔ میں سب سے دوستانہ رویہ رکھنا چاہتی ہوں اور کسی سے یہ پوچھتے ہوئے ہچکچانا نہیں چاہتی کہ وہ کون ہیں۔‘


Summary: چے کو بلڈ کینسر تھا اور ڈاکٹروں نے اس کے والدین کو جواب دے دیا تھا کہ اس کے زندہ بچنے کی کوئی اُمید نہیں ہے۔ اس کے بعد کسی ’معجزے‘ کی اُمید لیے بچے کے والدین ہری دوار گئے کہ ان کا بیٹا صحت یاب ہو جائے گا۔

بلڈ کینسر میں مبتلا بچہ اور ’معجزے‘ کی متلاشی ماں جن پر اپنے ہی بیٹے کو ڈبو کر مارنے کا الزام لگا

اس موقع پر ہونے والی ہنگامہ آرائی کے بعد مقامی پولیس نے خاتون اور دونوں مردوں کو گرفتار کر لیا ہے جبکہ بچے کی میت کو پوسٹ مارٹم کے لیے بھجوا دیا گیا ہے۔

ہری دوار پولیس کی جانب سے جاری کردہ پریس ریلیز کے مطابق ہر کی پوھڑی پر ایک خاتون کی جانب سے اپنے ہی  بچے کو ڈبو کر مارنے کا دعویٰ غلط ہے بلکہ یہ معاملہ ’بظاہر ایمان اور آخری اُمید‘ سے جڑا ہوا ہے۔ تاہم پولیس کا کہنا ہے کہ اس کیس کی ہر زوایے سے تحقیق جاری ہے اور پوسٹ مارٹم کی ابتدائی رپورٹ کے بعد اب تفصیلی رپورٹ کا انتظار ہے۔

انھوں نے کہا کہ پولیس کی ابتدائی تفتیش کے مطابق ویڈیو میں نظر آنے والا بچہ بلڈ کینسر کے مرض میں مبتلا تھا اور چونکہ وہ کینسر کی آخری سٹیج پر تھا اس لیے آل انڈیا انسٹیٹیوٹ آف میڈیکل سائنسز دہلی نے اسے ہسپتال میں داخل کرنے سے انکار کر دیا تھا۔

اس کیس کی تحقیقات کرنے والے ایک ذمہ دار پولیس افسر نے بی بی سی کو بتایا کہ ’ویڈیوز سامنے آنے کے بعد والدین کو تھانے لایا گیا اور ان سے پوچھ گچھ کی گئی۔ تاہم پوسٹ مارٹم میں موت کی وجہ ڈوبنا ثابت نہ ہونے کی بنا پر انھیں رہا کر دیا گیا تاکہ وہ اپنے بچے کی آخری رسومات ادا کر سکیں۔‘

انھوں نے دعویٰ کیا کہ ’واقعے کے دن صبح 7 بجے بچے کے چچا نے انھیں ہری دوار جانے کے لیے بلایا۔ اور وہ بچے اور اس کے والدین کے ہمراہ نو بج کر دس منٹ پر دہلی سے روانہ ہوئے۔ بچے کے ساتھ اُن کے والدین اور ایک خالہ بھی تھیں۔ بچہ دورانِ سفر بڑی مُشکل سے سانس لے رہا تھا۔‘

انھوں نے بی بی سی کو بتایا کہ ’بچے کے والد راج کمار پھولوں کی فروخت کا کا کام کرتے ہیں اور اُن کی بیوی گھریلو خاتون ہیں۔ ان کے دو بچے ہیں۔ بیٹے کی موت کے بعد اب ان کی ایک بیٹی ہے۔‘

ان کا کہنا ہے کہ بچے کو بلڈ کینسر کی تشخیص ہوئی تھی اور ڈاکٹروں نے اس کے والدین کو جواب دے دیا تھا کہ اس کے زندہ بچنے کی کوئی اُمید نہیں ہے۔ پڑوسی کے مطابق ڈاکٹروں سے جواب ملنے کے بعد والدین کسی ’معجزے‘ کی اُمید لیے ہری دوار گئے تاکہ ان کا بیٹا صحت یاب ہو سکے۔

مدن رائے بھی سوشل میڈیا کے رویے سے ناراض نظر آتے ہیں اور پوچھتے ہیں کہ ’کیا آپ اس طرح کی تحقیقات کے بغیر خبریں شائع کرتے ہیں؟ وہ غریب لوگ پہلے ہی افسردہ اور بچے کی موت کی وجہ سے پریشان اور صدمے کی حالات میں ہیں اور سب سے بڑھ کر اُن کے بارے میں میڈیا پر خبریں چل رہی ہیں۔ کیا اُن کے خلاف کوئی کاروائی نہیں ہو سکتی جو بنا کُچھ سوچے اور سمجھے ہر خبر چلا دیتے ہیں؟‘


Summary: یوگا، ورزش اور سب سے بڑھ کر اعتماد کسی بھی بیماری کا پہلا علاج ہوتا ہے۔

خود اعتمادی کیسے انسانی جسم کو بیماری سے لڑنے میں مدد کر سکتی ہے؟

بہت سے ماہرین کا یہ ماننا ہے کہ اگر آپ اپنے آپ پر یقین رکھتے ہیں تو آپ جسمانی اور ذہنی طور پر مضبوط بن سکتے ہیں اور نہ صرف یہ بلکہ آپ ہر قسم کی مُشکل اور مصیبت پر قابو بھی پا سکتے ہیں۔

انیتا شرما کی قوت ارادی نے انھیں کبھی مایوس نہیں ہونے دیا۔ وہ جانتی تھیں کہ ان کی بیماری چیلنجنگ ضرور ہے، لیکن وہ یہ بھی جانتی تھیں کہ وہ آسانی سے اس کا مقابلہ کر سکتی ہیں۔

بی بی سی ریلز سے بات کرتے ہوئے ڈاکٹر زکریا کا کہنا تھا کہ ’اس سے ایپینیفرین، ایڈرینالین اور ہارمون نوراڈرین کی سطح میں بھی بہت زیادہ اضافہ ہوتا ہے۔ یہ ہارمونز طاقت کے احساس کو بڑھاتے ہیں اور آپ مُشکل سے مُشکل وقت میں بھی مثبت سوچنے لگتے ہیں۔

ڈاکٹر گیلن کے مطابق ’پورے اعتماد کے ساتھ ورزش کرنے سے پٹھوں کی طاقت میں بہت زیادہ اضافہ ہو سکتا ہے۔ یہی ایک کھلاڑی کی طاقت کا اصل راز ہے۔‘

انیتا نے بی بی سی کے آر دویدی کو بتایا کہ کیمو کے دوران نامناسب ادویات کی وجہ سے ان کا ہاتھ اچانک سوج گیا اور پھر تین انگلیوں نے کام کرنا بند کر دیا۔

انیتا کے مطابق کسی کو کبھی بھی بے بس محسوس نہیں کرنا چاہیے۔ اپنے آپ پر یقین رکھنا سب سے بڑی طاقت ہے۔ یہی وجہ ہے کہ آپریشن کے بعد بھی وہ بستر پر لیٹنا پسند نہیں کرتی تھیں۔

انیتا کو جولائی 2013 میں چھاتی کے کینسر کی تشخیص ہوئی تھی اور ایک ہفتے کے اندر ان کا آپریشن ہوا تھا۔آپریشن کے دوسرے دن سے ہی وہ اکیلی ہی کسی کی بھی مدد کے بغیر واش روم جانا شروع ہو گئیں تھیں۔

وہ مثبت سوچ پر زور دیتی ہیں۔ انھیں لگتا ہے کہ ورزش جسم کو مضبوط بناتی ہے اور مثبت سوچ ذہنی مضبوطی کا باعث بنتی ہے جس کے بعد مشکل ترین چیلنجز بھی خود کو چھوٹا محسوس کرنے لگتے ہیں۔

ورزش دماغی بیماری میں بھی مفید ہے۔ ماہرین کے مطابق اگر ذہنی بیماری کا مسئلہ زیادہ سنگین نہ ہو تو یوگا اور ورزش کی مدد سے اس پر بڑے پیمانے پر قابو پایا جا سکتا ہے۔

اُن کے مطابق تمام نفسیاتی ماہرین اپنے مریضوں کو ادویات کے ساتھ باقاعدگی سے ورزش کرنے کا مشورہ دیتے ہیں، کیونکہ جسمانی طور پر فعال افراد کے لیے ذہنی مسائل سے نمٹنا اور ان پر قابو پانا آسان ہے۔

زکری ایم گیلن کے مطابق اگر آپ میں اعتماد ہے تو آپ ورزش سے اپنے پٹھوں کو مضبوط بنا کر ایک ایتھلیٹ کی طرح طاقت حاصل کر سکتے ہیں لیکن حد سے زیادہ اعتماد سے دور رہنا بھی ضروری ہے۔

کوشش کریں کہ کم اور کبھی کبھی زیادہ وزن اٹھائیں تاکہ عضلات جسم کی ضروریات کے مطابق آسانی سے تیار ہوجائیں اور وہ ورزش کے فوراً بعد پروٹین لینے کا مشورہ دیتے ہیں۔


Summary: دنیا بھر میں ہونے والی تحقیق سے پتا چلتا ہے کہ برن آوٹ کے کیسز میں تیزی سے اضافہ ہو رہا ہے۔ اس کی ایک وجہ یہ ہے کہ ہمیں مسلسل اپنے کام کی جگہوں پر مقابلے کے کلچر کا سامنا ہے اور ہمیں ہر وقت ایک جدوجہد کا سامنا ہے۔

برن آؤٹ: شدید تھکاوٹ کی یہ حالت کیسے ہوتی ہے اور اس سے کیسے بچا جائے

دنیا بھر میں بالغان کی تقریباً ایک تہائی سے زائد تعداد مسلسل تھکاوٹ محسوس کرتی ہے اور برن آوٹ (شدید تھکن) کے کیسز بھی بڑھ رہے ہیں۔ ایسا کیوں ہو رہا ہے اور اس سے کیسا بچا جا سکتا ہے؟

ان کی کتاب ’ایگزہوسٹڈ: این اے زی فار دا ویئری‘ برن آوٹ اور سائنس کے تعلق پر ہے اور اس میں یہ بھی بتایا گیا ہے کہ زندگی میں آنے والے اضطراب سے کیسے بچا جا سکتا ہے۔

دنیا بھر میں ہونے والی تحقیق سے پتا چلتا ہے کہ برن آوٹ کے کیسز میں تیزی سے اضافہ ہو رہا ہے۔ میرا خیال ہے اس کی ایک وجہ یہ ہے کہ ہمیں مسلسل اپنے کام کی جگہوں پر مقابلے کے کلچر کا سامنا ہے اور ہمیں ہر وقت ایک جدوجہد کا سامنا ہے۔

تحقیق سے یہ بھی معلوم ہوتا ہے کہ کام کو سراہے نہ جانے کے احساس سے برن آؤٹ کا خطر دُگنا ہو جاتا ہے۔ یہ بہت اضطرابی کیفیت ہوتی ہے اور اس کا علاج زیادہ مشکل بھی نہیں لیکن پھر بھی دفاتر میں کام کرنے والے ہمارے منیجر ہمیں سراہنے کی کوشش نہیں کرتے۔

مسلسل یا شدید تھکن سے بچنے کی پہلی شرط یہ ہے کہ آپ اپنی ترجیحات کو سمجھیں تاکہ ہم عقلمندی سے اس بات کا جائزہ لے سکیں کہ ہم نے اپنے کمفرٹ زون میں کتنا وقت لگانا ہے اور طبعیت کی بحالی پر کتنا وقت لگے گا۔

بطور کوچ کام کے دوران میں ہمیشہ ’ایکسیپٹینس اور کمٹمنٹ تھراپی‘ کے اصولوں کا استعمال کرتی ہوں۔ یہاں ’ایکسیپٹینس‘ یعنی ’توقعات‘ کا مطلب یہ ہے کہ اپنے بارے میں ’منفی‘ سوچ رکھنا، ڈر، غصے یا دُکھی ہونے جیسے احساسات رکھنا کوئی بڑی بات نہیں اور یہ بھی ضروری نہیں کہ ان تمام احساسات کا سامنا آپ فوری طور پر کریں۔

ان احساسات سے نکلنے میں لفظوں کا استعمال بھی آپ کی مدد کرتا ہے جیسے کہ ’میں بہت غصے میں ہوں‘ کی جگہ آپ ’مجھے لگتا ہے مجھے غصہ آ رہا ہے‘ جیسے الفاط کا استعمال کریں۔ اس سے آپ کے سوچنے کے نظریے پر واضح فرق پڑے گا اور یہ اکثر آپ کو کنٹرول میں رہنے کے احساس سے بھی متعارف کروائے گا۔

جب ہم اپنے کام میں مستقل طور پر مصروف ہوتے ہیں تو یہ ہماری شناخت کا حصہ بن جاتا ہے۔ یہ معاملہ اکثر اتنی خطرناک صورتحال اختیار کر جاتا ہے کہ اس سے بچنا یہ اس سے دور رہنا آپ کو ناممکن نظر آتا ہے۔

یہ بہت ضروری ہے کہ کام کے علاوہ بھی ہماری زندگی میں ایسی چیزیں ہوں جو ہمیں لطف کے احساس سے روشناس رکھیں اور ہمیں یہ بھی پتا چلتا رہے کہ صرف کام ہی سب کچھ نہیں ہوتا۔


Summary: بہت زیادہ میٹھے کا استعمال فوری طور پر جسم میں انسولین کی ضرورت سے زیادہ پیداوار کا باعث بنتا ہے۔ اس سے بھوک بڑھ جاتی ہے اور یہ ایک چکر بن جاتا ہے۔ اس کے بعد کئی طرح کے مسائل جنم لیتے ہیں۔

خوشی کے موقع پر کچھ میٹھا ضرور کھائیں، لیکن ہوشیار رہیں کیونکہ میٹھا خوشیاں چھین بھی سکتا ہے

یہ کاربوہائیڈریٹ قدرتی طور پر کئی قسم کے کھانے میں پائے جاتے ہیں۔ یہ زیادہ تر پھلوں میں پائے جاتے ہیں اور شوگر بھی ایک کاربوہائیڈریٹ ہے۔

وہ بتاتے ہیں کہ ’جب انسولین کی مقدار بڑھ جاتی ہے تو یہ کام کرنا چھوڑ دیتی ہے۔‘ ایسی حالت میں گلوکوز دوسرے آپشنز کے ذریعے داخل ہونے کی کوشش کرتا ہے جس سے خلیات میں مسائل پیدا ہوتے ہیں۔ ایسی حالت میں گلوکوز جسم میں چربی کی صورت میں جمع ہونا شروع ہو جاتا ہے اور پھر مسائل ظاہر ہونے لگتے ہیں۔

ڈاکٹرز کے مطابق اس کی وجہ سے جسم میں شوگر لیول بڑھنے لگتا ہے اور کئی طرح کی بیماریاں جنم لینے لگتی ہیں۔

بہت زیادہ میٹھے کا استعمال فوری طور پر جسم میں انسولین کی ضرورت سے زیادہ پیداوار کا باعث بنتا ہے۔ اس سے بھوک بڑھ جاتی ہے اور یہ ایک سائیکل بن جاتا ہے جو کئی طرح کے مسائل کو جنم دیتا ہے۔

ڈاکٹر راجیو کوول بتاتے ہیں کہ ’میٹھا کھانے سے جسم کو دیگر کاربوہائیڈریٹس کے مقابلے میں فوری طور پر زیادہ کیلوریز ملتی ہیں۔ اس سے ہمیں توانائی ملتی ہے اور خوشی بھی ملتی ہے۔‘

ساتھ ہی ڈاکٹر سریندر کمار کا کہنا ہے کہ ’میٹھا کھانے سے بھی ایک طرح کی خوشی ملتی ہے۔ جب ہم اسے کھاتے ہیں اور یہ ہمارے دماغ میں جذب ہو جاتا ہے تو اینڈورفن ہارمونز خارج ہوتے ہیں جس سے ہمیں خوشی محسوس ہوتی ہے۔ لیکن اس کا مطلب یہ نہیں ہے کہ ہم مٹھائیاں بے ترتیب طور پر کھانا شروع کر دیں۔‘

ڈاکٹر راجیو کوول کا کہنا ہے 1980 یا 1990 کی دہائی کے وسط میں امیر گھرانوں سے تعلق رکھنے والے افراد میں وزن بڑھنے یا ذیابیطس کا مسئلہ دیکھا گیا۔ یہ اس لیے تھا کہ اس وقت چینی کھانا عیش و عشرت یا لطف اندوزی کا ذریعہ تھا۔ لیکن اب پچھلے 15 سالوں سے بچوں کو بھی ایسے ہی مسائل کا سامنا ہے کیونکہ انہیں کھانے پینے کی اشیا کے بہت سے آپشن مل رہے ہیں۔

سب سے پہلے موٹاپے کا مسئلہ ہے اور اس کے بعد دیگر مسائل بھی جنم لیتے ہیں جیسے ہائی بلڈ پریشر، کولیسٹرول، ذیابیطس اور دیگر امراض قلب وغیرہ۔

اس کی وجہ بتاتے ہوئے ڈاکٹر سریندر کمار کا کہنا ہے کہ ’کینسر یا شوگر کا مریض اگر دن کے مختلف اوقات میں تھوڑی سی آئسکریم کھاتا ہے تو اس کے جسم میں موجود انسولین اسے برداشت کر لیتی ہے۔ لیکن شوگر کی بڑی مقدار فوراً اندر داخل ہو جاتی ہے تو جسم اسے سنبھال نہیں سکے گا۔‘


Summary: ’جب میں ٹوائلٹ گئی تو دیکھا کہ میری اندام نہانی سے کوئی پُھولی ہوئی چیز باہر آ رہی ہے، مجھے سیکس کرتے وقت درد محسوس ہوتا تھا، مگر مجھے کچھ سمجھ میں نہیں آ رہا تھا کیوںکہ اس وقت میں اپنے جسم کے بارے میں کچھ بھی نہیں جانتی تھی۔‘

یوٹیرائن پرولیپس یعنی بچہ دانی کا گِرنا: ’اگر شرمندگی کا احساس نہ ہوتا تو میں بہت پہلے ڈاکٹر کے پاس چلی جاتی‘

جب نتاشجا وِلسن نے پہلی بارمحسوس کیا کہ اُن کے اندامِ نہانی یا وجائنا کے اندر موجود ایک اُبھار نیچے کی جانب سرکنے کے لیے زور لگا رہا ہے تو انھیں بالکل اندازہ نہیں تھا کہ اُن کے جسم کے ساتھ مسئلہ کیا ہے۔ اس بارے میں کسی سے مدد لینے کا سوچ کر بھی انھیں شرم محسوس ہو رہی تھی۔

اُس وقت انُ کی عمر صرف 18 سال تھی اور وہ گھر سے دور یونیورسٹی میں زیر تعلیم تھیں۔ انھوں نے اس کیفیت کے بارے کبھی کسی سے نہیں سُنا تھا، حالانکہ 50 فیصد عورتوں کو  زندگی کے کسی نہ کسی مرحلے پر اس کیفیت کا سامنا کرنا پڑتا ہے۔

انھوں نے بتایا کہ ’جب میں ٹوائلٹ گئی تو میں نے دیکھا کہ میری وجائنا میں سے کوئی پُھولی ہوئی چیز باہر آ رہی ہے۔‘

’مجھے پیشاب کے قطرے گِرنے کی بھی شکایت تھی اور سیکس کرتے وقت درد بھی محسوس ہوتا تھا۔‘

’مجھے کچھ سمجھ میں نہیں آ رہا تھا کیوںکہ اس وقت میں اپنے جسم کے بارے میں کچھ بھی نہیں جانتی تھی۔‘

جب انھوں نے اپنی بعض سہیلیوں سے پوچھا کہ کیا وجائنا میں اُبھار کا احساس ہونا معمول کی بات ہے، تو انھیں بتایا گیا کہ ’ہو سکتا ہے کہ یہ تمھارا ’جی سپاٹ G spot‘ ہو یا ویسے ہی کوئی دھبہ ہو۔‘ (جی سپاٹ، وجائنا کے اندر وہ مقام ہے جو سیکس کے دوران انتہائی حساس اور لذت کا باعث ہوتا ہے۔)

پیڑُو یا پیلوِس کے پٹھے یا عُضلات پیٹ کے اعضا کو اپنی جگہ پر تھامے رکھتے ہیں۔ مگر جب یہ کسی وجہ سے کمزور پڑ جاتے ہیں تو ’پیلوِک آرگن پرولیپس‘ واقع ہوتا ہے، یعنی ایک یا ایک سے زیادہ اعضا اپنی معمول کی پوزیشن سے نیچے چلے جاتے ہیں۔ اس سے ایک بلج یا اُبھار سا پیدا ہوتا ہے جو وجائنا کے اندر یا باہر محسوس کیا جا سکتا ہے۔ اپنی جگہ سے نیچے سرکنے والا یہ عضو رحم، آنت، مثانہ یا وجائنا کا اُوپری حصہ ہو سکتا ہے۔

اس کی عمومی علامات میں نیچے کی طرف دباؤ یا کسی چیز کے وجائنا سے باہر آنے کا احساس شامل ہو سکتا ہے، جیسے’ٹینس کی گیند پر بیٹھنے‘ کا احساس، ساتھ ہی مثانے اور آنتوں کے مسائل اور سیکس کے دوران تکلیف ہونا شامل ہو سکتا ہے۔

’ہمیں نہ صرف خواتین اور ڈاکٹروں میں آگاہی اور تعلیم کو بڑھانے پر توجہ مرکوز کرنے کی ضرورت ہے، بلکہ اس سے بھی زیادہ اہم بات یہ ہے کہ ہمیں ڈاکٹروں کے ساتھ مل کر کام کرنے کی ضرورت ہے تاکہ خواتین میں یہ تصور  بدلا جا سکے کہ معالجین خواتین کے مخصوص عوارض کو قابل توجہ نہیں سمجھتے۔‘


Summary: بہت سے لوگوں کو ایس اے ڈی کی کلینیکل تشخیص یا اس کی تمام علامات کے بغیر بھی اُداسی اور توانائی میں کمی کا سامنا کرنا پڑ سکتا ہے۔ اس عام افسردگی کو غیر رسمی طور پر ’ونٹر بلیوز‘ کے نام سے جانا جاتا ہے اور تحقیق سے پتا چلتا ہے کہ یہ وسیع پیمانے پر پائی جاتی ہے۔

جنوری کا سرد موسم آپ کے مزاج، یادداشت اور سیکس لائف پر کیسے اثر انداز ہوتا ہے؟

اگرچہ اس بات کو تسلیم کیا جاتا ہے کہ کینیڈا کے کالے ریچھ بھی موسموں کے ساتھ ساتھ اپنے طرز عمل اور رویوں میں تبدیلی لاتے ہیں یا یوں کہہ لیا جائے کہ وہ اپنے آپ کو ہر آنے والے وقت کے مطابق ڈھالتے ہیں لیکن انسانی نفسیات میں ان تغیرات پر بہت کم تبادلہ خیال کیا گیا ہے۔

موسمِ سرما میں ڈپریشن کی موجودگی، جسے ’سیزنل ایفیکٹو ڈس آرڈر‘ (ایس اے ڈی) کے نام سے جانا جاتا ہے، اب نہ صرف عام ہو چُکا ہے بلکہ اب اسے قابلِ علاج مرض کے طور پر قبول بھی کیا جاتا ہے۔

ونٹر بلیوزیا دکھی خیالات سے متعلق ان احساسات کے درمیان بہت سی ممکنہ وضاحتیں پائی جاتی ہیں۔ ایک مقبول نظریہ یہ بھی ہے کہ روشنی کی کم سطح جسم کی حیاتیاتی گھڑی میں مداخلت کرتی ہے، یعنی دن کے ڈھلنے کے ساتھ ساتھ انسانی مزاج میں بھی تبدیلی آتی ہے اور وہ سُست ہوتا چلا جاتا ہے مگر رُکتا نہیں۔

تبدیل شدہ ذہنیت یقینی طور پر شدید اداس لوگوں کے لیے علاج نہیں ہو سکتی لیکن لیبووٹز تجویز کرتے ہیں کہ ہم میں سے بہت سے لوگ موسم سرما کی مثبت خصوصیات کو محسوس کرنا اور اسے اپنانا سیکھ کر اداسی کو شکست دے سکتے ہیں، جیسے قدرتی خوبصورتی جو اس سے آتی ہے۔

ہم ابھی تک اس موسمی تغیر کی وجوہات نہیں جانتے ہیں۔ خراب علمی کارکردگی لوگوں کے عام طور پر افسردہ احساسات کا نتیجہ ہو سکتی ہے۔ جب ہم دکھی محسوس کرتے ہیں تو ہمیں سیدھی بات بھی سوچنے میں مشکل ہوتی ہے۔ ایک اور امکان یہ ہے کہ یہ موسم سرما میں وٹامن ڈی کی کمی کی عکاسی کرتا ہے، جس کے بارے میں خیال کیا جاتا ہے کہ یہ دماغ کی صحت میں مدد کرتا ہے۔

اس کا مزید ثبوت ہماری فلم دیکھنے کی عادات سے ملتا ہے۔ آن لائن فلموں کے پسندیدگی سے متعلق ملنے والے اعداد و شمار سے پتا چلتا ہے کہ جب درجہ حرارت کم ہوتا ہے تو لوگ دیگر فلموں کے مقابلے میں رومانوی فلموں کا انتخاب کرتے ہیں۔ ایک ایسی دریافت جسے متعدد لیبارٹری تجربات میں دہرایا گیا۔ دل کو چھو لینے والی فلم بظاہر باہر کی سردی کی وجہ سے جذباتی گرمجوشی اور پیار کی ہماری بڑھتی ہوئی خواہش کو پورا کرتی ہے۔

وضاحت جو بھی ہو، اس تغیر کے حقیقی عالمی صحت کے نتائج ہیں، مزید مطالعات سے پتا چلتا ہے کہ اسی عرصے میں جنسی طور پر منتقل ہونے والے انفیکشن میں اضافہ اور کمی ہوئی ہے۔


Summary: سپین کی حکومت نے اپنی متنازع ’گولڈن ویزا‘ سکیم کو ختم کرنے کا عمل شروع کر دیا ہے۔ اس سکیم کے تحت غیر ملکی سرمایہ کاروں کو سپین میں بہت تیزی سے قیام پذیر ہونے کی سہولت میسر تھی۔

’گولڈن ویزا‘: سپین نے غیر ملکی اشرافیہ اور سرمایہ کاروں کے لیے بنائی گئی سکیم کیوں ختم کی؟

یورپ میں معاشی بحران کے دوران اس سکیم کے ذریعے غیر ملکی سرمایہ کاری کی حوصلہ افزائی کی گئی جس کی سپین کو اشد ضرورت تھی۔ سپین کا پراپرٹی سیکٹر اس بحران سے بہت متاثر ہوا تھا۔

گولڈن ویزا سکیم کے تحت غیر ملکی افراد سپین کے ریاستی بانڈز میں 20 لاکھ یورو کی سرمایہ کاری کر کے بھی گولڈن ویزا حاصل کر سکتے تھے یا پھر ان کے لیے سپین کی ابھرتی کمپنیوں میں سرمایہ کاری مانگی جاتی تھی۔

ادھر سپین کے باہر سے بھی دباؤ بڑھا ہے۔ یورپی یونین نے اپنے ممالک کو ایسی سکیمز ختم کرنے کا کہا تھا اور اس کی وجہ یوکرین جنگ کے دوران سکیورٹی خدشات بتائی گئی۔

آئرلینڈ نے اگلے سال اپنی گولڈن ویزا سکیم ختم کی، پرتگال نے اس میں اصلاح کی جس کے بعد اب وہاں محض پراپرٹی خریدنے پر رہائش کا حق نہیں دیا جاتا۔

ڈاکٹر سورک نے بی بی سی کو بتایا کہ ’ترکی سب سے زیادہ شہریت کے مواقع دینے والا ملک ہے۔ اس شعبے میں ڈاکٹر سورک کی تحقیق کے مطابق، ترکی کی گولڈن پاسپورٹ سکیم کے لیے درخواستیں عالمی شہریت کی سالانہ فروخت کا نصف حصہ ہیں۔

سنہ 2022 میں، برطانیہ کی حکومت نے ایک سکیم ختم کر دی جس کے تحت دولت مند غیر ملکی شہریوں کو ملک میں آباد ہونے کی اجازت دی گئی تھی اگر وہ اپنے ساتھ اثاثے لاتے ہیں۔

اگلے سال، آئرلینڈ نے اپنا گولڈن ویزا ختم کر دیا، جب کہ پرتگال نے اس کے اپنے ورژن پر نظر ثانی کی، اب جائیداد کی خریداری کے بدلے رہائش کی اجازت نہیں دی گئی بلکہ فنڈز میں سرمایہ کی منتقلی اور تحقیقی سرگرمیوں میں سرمایہ کاری کے ذریعے اس عمل کو جاری رکھا گیا۔

یورپی یونین کے مختلف اداروں کی طرف سے بھی اس پر تنقید کی گئی ہے۔ 2022 میں، شہری آزادیوں، انصاف اور امور داخلہ سے متعلق یورپی یونین کی کمیٹی نے گولڈن پاسپورٹ پر پابندی کے حق میں ووٹ دیا اور یورپی یونین تک ویزا فری رسائی والے تیسرے ممالک سے کہا کہ وہ اپنی گولڈن پاسپورٹ سکیموں کو ختم کریں۔

اور 2023 میں، ہوم آفس کی طرف سے شروع کیے گئے یوکے میں گولڈن ویزوں کے جائزے سے پتہ چلا کہ ’غیر ملکی سرمایہ کاروں کی ایک چھوٹی سی تعداد ممکنہ طور پر زیادہ خطرے میں تھی جس کا بدعنوانی یا منظم جرائم سے تعلق ہے۔‘

جنوبی ترکی کا ساحلی شہر انطالیہ ان میں سے ایک ہے۔ روسی اور یوکرائنی سیاحوں میں روایتی طور پر مقبول انطالیہ یوکرین میں جنگ شروع ہونے کے بعد مستقل پناہ گاہ بن گیا تھا۔ مقامی لوگوں کو شکایت ہے کہ رئیل اسٹیٹ کی مانگ میں اضافے نے قیمتیں بڑھا دی ہیں۔


Summary: بی بی سی نے ایف آئی اے کے سینیئر اہلکار سے بات کر کے یہ سمجھنے کی کوشش کی کہ ایسی کون سی چیزیں ہیں جنھیں اپنے ساتھ لے جانے کی وجہ سے کسی مسافر کو سزا یا جرمانے کا سامنا کرنا پڑ ستکا ہے۔

پی آئی اے کی اہلکار کی گرفتاری اور پھر معطلی: ’کینیڈا سے ممنوعہ اشیا کی فہرست کا انتظار ہے‘

پاکستان کے شہر لاہور سے دو روز قبل کینیڈا پہنچنے والی قومی ائیرلائن کی فلائیٹ پی کے 789 کے عملے کو اس وقت کسٹم حکام نے روک لیا جب جہاز کے عملے میں سے ایک خاتون کے سامان سے ممنوعہ اشیا برآمد ہوئیں۔

ابتدائی اطلاعات یہ تھیں کہ پی آئی اے کی خاتون کریو ممبر کے سامان سے پاسپورٹس برآمد ہوئے تاہم بعد میں کسٹم حکام کی جانب سے جاری ابتدائی رپورٹ میں ’کونٹرا بینڈ‘ (ممنوعہ اشیا) کی اصطلاح استعمال کی گئی۔

پی آئی اے کے ترجمان عبداللہ حفیظ نے بی بی سی کو بتایا کہ ’مذکورہ کریو ممبر کو ان کے عہدے سے معطل کر دیا گیا، وہ کینیڈا میں تھیں، ان کے سامان کی تلاشی لی گئی، ممنوعہ اشیا برآمد ہونے پر انھیں حراست میں لیا گیا۔ ‘

ان کا کہنا ہے کہ ’اب تک کی اطلاعات یہی ہیں کہ کریو کے 11 لوگ تھے، کینیڈین کسٹم حکام نے اس خاتون سمیت تین کو پکڑا اور پھر دو کو چھوڑ کر اس کریو ممبر کو تین گھنٹے کے لیے حراست میں رکھا۔‘

پی آئی اے کے ترجمان کا کہنا ہے کہ ’ہم کینیڈین حکام کی رپورٹ کا انتظار کر رہے ہیں۔ کونٹرا بینڈ اشیا میں مزید کیا کیا شامل تھا یہ ابھی معلوم نہیں ہوا، رپورٹ کے بعد اس پر کارروائی کریں گے۔‘

پی آئی اے کے ترجمان نے یہ بھی بتایا  کہ ’یہ خاتون اس وقت ملک واپس آ رہی ہیں لیکن ہم نے رپورٹ کے بعد انھیں معطل کر دیا تھا۔ وہ کیا لے کر کینیڈا پہنچی تھیں یہ تفصیل آنے کے بعد ہی انھیں سزا کا تعیّن ہوگا۔‘

خیال رہے کہ گذشتہ دو برس کے دوران پی آئی اے کے کیبن کریو کا کینیڈا میں جا کر روپوش ہو جانے کے گیارہ واقعات سامنے آ چکے ہیں۔

پی آئی اے کے ترجمان کا کہنا ہے کہ یہ ایک الگ معاملہ ہے جس میں پاکستان عملے کے اراکین روپوش ہو جاتے ہیں۔

تاہم ان کا کہنا ہے کہ عملے کے اراکین کی جانب سے ممنوعہ اشیا لے کر دوسرے ملک جانے کے کم واقعات ہیں۔ جیسے ماضی میں امریکہ میں کریو ممبر سگریٹ لے کر چلے جاتے تھے۔

ان کے مطابق ویسے تو ہر ملک کے مسافروں کے داخلے کے لیے بالکل یکساں قوانین نہیں ہیں۔ تاہم کچھ قوانین ہر جگہ اور ہر خـطے میں بہت واضح ہیں۔

ایف آئی اے اہلکار کے مطابق:

ان چیزوں کے علاوہ ہر ملک کے اپنے سرحدی قوانین ہوتے ہیں جن کے بارے میں معلومات ہونا ضروری ہے۔ ان میں سے کچھ سرزنش اور کچھ حراست کا سبب بن سکتے ہیں۔


Summary: گذشتہ ڈیڑھ سال کے دوران پاکستان انٹرنیشنل ایئرلائنز کے عملے کے 10 ارکان کینیڈا پہنچنے پر ’غائب‘ ہو چکے ہیں اور اس مسئلے کے تدارک کے لیے پی آئی اے کی جانب سے کیے گئے اقدامات بے اثر ہوتے دکھائی دیے ہیں۔ کیا وجہ ہے کہ پی آئی اے کا عملہ اتنی بڑی تعداد میں کینیڈا میں ’پناہ حاصل کرنے‘ کی کوشش کر رہا ہے؟

’سب کچھ رازداری سے ہوتا ہے، کسی کو بھنک بھی نہیں پڑتی‘: پی آئی اے کا عملہ کینیڈا پہنچ کر ہی کیوں ’غائب‘ ہو رہا ہے؟

جہاں ایک رائے یہ ہے کہ اس کی وجوہات پاکستان میں گذشتہ چند برسوں سے بگڑتی معاشی صورتحال اور پی آئی اے کی آنے والے دنوں میں نجکاری سے جڑی ہیں وہاں پی آئی اے کا دعویٰ ہے کہ یہ دراصل کینیڈا کے پناہ لینے سے متعلق لبرل قوانین ہیں جن کا فائدہ پی آئی اے کے عملے کی جانب سے اٹھایا جا رہا ہے۔

تاہم اس عرصے کے دوران کسی اور ایئرلائن کے کیبن کریو کے کینیڈا میں غائب ہونے کی خبریں سامنے نہیں آئی ہیں۔ تاہم کینیڈا کی امیگریشن پر نظر رکھنے والے ماہرین کہتے ہیں کہ یہ مسئلہ صرف پی آئی اے کے عملے یا پاکستان تک محدود نہیں ہے بلکہ متعدد ممالک کے افراد کینیڈا کے لبرل قوانین کا فائدہ اٹھاتے رہے ہیں۔

اس سب کے باوجود کیا وجہ ہے کہ کینیڈا پی آئی اے کے عملے کا ’غائب‘ ہونے کے لیے فیورٹ ملک بن گیا ہے؟ اس سوال کا جواب جاننے کے لیے ہم نے ٹورونٹو میں حکام، پی آئی اے اور دیگر ایئرلائنز کے ساتھ کام کرنے والے عملے سمیت کینیڈا میں امیگریشن سے منسلک وکیل اور امیگریشن کنسلٹنٹ سے بات کی ہے۔

بی بی سی نے پی آئی اے اور دیگر ایئرلائنز میں کام کرنے عملے کے سابق اور حاضر سروس ارکان سے بات کر کے یہ سمجھنے کی کوشش کی ہے کہ عملے کے اراکین کے لیے ’غائب‘ ہونا اتنا آسان کیوں ہوتا ہے۔

انٹرنیشنل سول ایوی ایشن آرگنائزیشن کی ویب سائٹ کے مطابق اس دستاویز پر کریو کی معلومات، ایئرکرافٹ رجسٹریشن نمبر اور فلائٹ کی آمد اور واپسی کے اوقات درج ہوتے ہیں۔ یہ دستاویز دراصل امیگریشن حکام کے لیے ’گارنٹی‘ سمجھی جاتی ہے کہ عملے کے ارکان درج کی گئی تاریخ پر ملک سے واپس چلے جائیں گے۔

ایک نجی ایئرلائن کے کمرشل پائلٹ جو بین الاقوامی فلائٹس کر چکے ہیں نے بی بی سی سے بات کرتے ہوئے کہا کہ ’یہ معاملہ دوسری فلائٹس میں اس لیے نہیں ہوتا کیونکہ پی آئی اے کا ریگولیٹری کنٹرول اتنا سخت نہیں ہے جتنا دوسری ایئرلائنز کا ہے۔

انھوں نے بی بی سی سے بات کرتے ہوئے کہا کہ ’پی آئی اے کے اراکین کے حوالے سے تو خبر نمایاں طور پر رپورٹ ہوئی ہے لیکن گذشتہ چند سالوں سے پاکستان سمیت دیگر ممالک سے لوگوں کا مختلف وجوہات کو بنیاد بنا کر کینیڈا میں پناہ لینے کے لیے درخواستوں میں بڑا اضافہ دیکھنے کو ملا ہے۔

گذشتہ کئی سالوں سے کینیڈا میں امیگریشن کنسلٹنسی کے شعبے سے منسلک عبداللہ بلال کینیڈین حکومت کی جانب سے آتھرائزڈ کنسلٹنٹ ہیں۔ انھوں نے بی بی سی سے بات کرتے ہوئے کہا کہ ’کینیڈا کے قانون کے مطابق آپ کینیڈا میں پناہ حاصل کرنے کے لیے کسی بھی پورٹ آف انٹری پر درخواست جمع کروا سکتے ہیں لیکن اگر آپ ایک دفعہ ملک کے اندر داخل ہو جائیں تو آپ کسی کے پاس رہ کر کچھ عرصے بعد پناہ حاصل کرنے کے لیے کیس فائل کر دیتے ہیں۔


Summary: یہ وہ جزائر ہیں جہاں ماضی میں بازنطینی بادشاہ اور عثمانی سلطان سرکش اور تنگ کرنے والے شہزادوں اور اپنے دیگر حریفوں کو جلاوطن اور قید کرتے تھے۔ تاہم آج یہ ایسے منفرد جزیرے بن گئے ہیں جن کی سڑکوں پر گاڑیاں نہیں چلتیں۔

ترکی کے اُن جزائر کی سیر جہاں عثمانی سلطان سرکش شہزادوں اور حریفوں کو نابینا کر کے قید کرتے تھے

مؤرخ بیٹنی ہیوز اپنی کتاب ’استنبول: ٹیل آف تھری سیٹیز‘ میں ان جزائر کے بارے میں لکھتی ہیں ’یہاں (سرکش) شہزادوں کو نابینا کیا جاتا، اُن پر تشدد کیا جاتا، اور قید و جلاوطن کیا جاتا۔ آج جزائر کی جانب جانے والا خوشگوار سفر گذشتہ صدیوں میں عام طور پر ایک انتہائی تکلیف دہ سفر ہوتا ہو گا۔‘

سنہ 1453 میں قسطنطنیہ کی عثمانیوں کے ہاتھوں فتح کے بعد بھی یہ جزائر اپنی بازنطینی شناخت کیسے قائم رکھ پائے، اس بارے میں اوزگے کہتی ہیں کہ ’روایتی طور پر اِن جزیروں پر رہنے والے زیادہ تر لوگ استنبول کے اقلیتی گروہوں میں سے تھے۔ خاص طور پر یونانی اور آرمینیائی۔ یہ عموماً کثیر ثقافت سلطنت عثمانیہ کے اشرافیہ ہوتے تھے اور ان میں سے بہت سے قدیمی خاندانوں کے آج بھی یہاں گھر ہیں۔‘

یہ بتاتے ہوئے کہ کس طرح مشکل اور مصائب سے بھرپور تاریخ نے جزیرے کی ایک منفرد شناخت بنائی ہے، اوزگے کہتی ہیں کہ ’ماضی کے ساتھ ایک جذباتی رشتہ ہے اور جزیرے کے لوگوں کو اس پر فخر ہے۔ انھیں لگتا ہے کہ ان کی کہانی میں تسلسل ہے اور انھیں اس پر فخر ہے۔‘

جب ہم بس سے اترے اور چٹان کی چوٹیوں پر واقع ایک پرانے آرمینیائی چرچ کے لیے راستے پر چلنے لگے تو اوزگے نے کہا ’سوچیں (16 ملین) آبادی والے شہر کے ساتھ اس طرح کے خاموش جزیرے کو کیسے رکھا جاتا ہو گا۔ میں اس کوشش کا احترام کرتی ہوں۔ چھ یا سات ملین یورو کے گھروں کے مالک اپنی بی ایم ڈبلیو اور چمکتی گاڑیاں یہاں نہیں لا سکتے۔ جزیرے کی ایک ثقافت ہے اور لوگوں کو اسے اپنانا ہو گا۔‘

بجلی سے چلنے والے ذرائع آمد و رفت ایک اچھی تبدیلی ہے۔ جب میں سنہ 2016 میں یہاں آیا تھا تو سیاح ٹانگے استعمال کرتے تھے۔ گھوڑوں کو غلیظ ماحول میں رکھا جاتا تھا لہذا 2020 میں مقامی حکومت نے بگیوں پر پابندی لگا دی تھی اور اس کی جگہ بجلی سے چلنے والی گاڑیاں متعارف کروا دیں۔

ہم نے بویوک آدا میں چند کلو میٹر کی چہل قدمی کی اور اس راستے پر چلے جو جنگل سے گزرتا ساحل پر پہنچ جاتا ہے اور اس راستے میں آپ کو عثمانی شہزادوں کے محلات بھی نظر آتے ہیں۔ شہروں سے آنے والے لوگوں میں یہاں کا سبزا بہت مقبول ہے، وہ یہاں تازہ ہوا اور قدرت کے قریب ہونے کے لیے آتے ہیں۔


Summary: آج کی ترقی یافتہ بین الاقوامی دنیا میں یہ ایک قابل فہم اور عملی رویہ ہے کیونکہ کامیابی کے لیے اکثر اس میں خود کو ظاہری طور پر پیش کرنے کی ضرورت ہوتی ہے۔ تو کیا یہ تبدیلیاں اس آزاد اور پُرجوش شہر کی سیلفیز سے نفرت کو کبھی ختم کر پائیں گی؟

یورپ کا شہر جہاں سیلفی لینا معیوب سمجھا جاتا ہے

مجھے برلن آئے چھ ماہ ہو چکے تھے لیکن یہ پہلا موقع نہیں تھا جب میں نے ايسا سنا تھا۔ یہاں میں نے واضح طور پر بہت کم لوگوں کو اپنے فون کے کیمرے کے ساتھ عوامی مقامات پر پوز دیتے دیکھا ہے کیونکہ یہاں سیلفیز کو خود پسندی کے طور پر دیکھا جاتا ہے۔ میرے آبائی شہر سڈنی میں اس کے عالمی شہرت یافتہ بندرگاہ اور لاتعداد دلکش ساحلوں کے ساتھ سوشل میڈیا کے لیے سیلفیز لینا روزمرہ کی ایک تفریح ہے۔ لیکن برلن میں یہ بہت نایاب چیز نظر آتی ہے۔

اسی وجہ سے نہ صرف برلن کے کلب دنیا کی بہترین ٹیکنو موسیقی کا گھر ہیں بلکہ وہ یہاں آنے والوں کو وہ کچھ فراہم کرتے ہیں جسے بالکل مختلف مانا جاتا ہے یعنی کہ ایسی جگہ جہاں لوگ اس طرح کے کام کرنے کے لیے آزاد ہیں جسے عام طور پر عوام میں قبول نہیں کیا جاتا۔

یہ ایک عوامی ڈیجیٹل ڈی ٹوکس کی طرح ہے جس کا میں نے سڈنی کے ساحل پر کبھی تصور بھی نہیں کیا تھا اور ہر دوسرے شہر میں موسیقی کے مقامات کے برعکس آپ کو برلن میں کنسرٹ کرنے والے موسیقاروں کے لیے اپنے کیمرے اٹھائے ہوئے لوگوں کا ہجوم تقریباً کبھی نظر نہیں آئے گا۔‘

برلن میں مقیم فیشن سماجی اثر و رسوخ رکھنے والی اور کاروباری خاتون ایمیلی اسٹینسکو کو ہی لیں جو اپنے انسٹاگرام پر 64,000 فالوورز کے لیے اکثر اپنی سیلفیز پوسٹ کرتی رہتی ہیں۔ جب ہم نے ان کے نو سال کے اپنائے ہوئے شہر اور اس کے اطالوی آبائی شہر کے درمیان سیلفیز کے حوالے سے مختلف سماجی رویوں کے بارے میں بات کی تو انھوں نے کہا کہ ’لوگ برلن میں بہت گھورتے ہیں۔‘ وہ کہتی ہیں کہ برلن اس مقام پر ہے جہاں عوام میں سیلفی لینا اب بھی قدرے غیر معمولی سمجھا جاتا ہے۔

آج کی ترقی یافتہ بین الاقوامی دنیا میں یہ ایک قابل فہم اور عملی رویہ ہے کیونکہ کامیابی کے لیے اکثر اس میں خود کو ظاہری طور پر پیش کرنے کی ضرورت ہوتی ہے۔ تو کیا یہ تبدیلیاں اس آزاد پر جوش شہر کی سیلفیز سے نفرت کو کبھی ختم کر پائیں گی؟

مجھے امید نہیں۔ میں برلن کے آزادانہ رویے سے محبت کرنے لگی ہوں، جس کے نتیجے میں مجھے اپنی رات کو دستاویزی شکل دینے یا دوسروں کو یہ ثابت کرنے کے لیے پوسٹ کرنے کا دباؤ محسوس نہیں ہوتا کہ میں واقعی میں مزے کر رہی ہوں۔ اس کے بجائے، میرے دن اور خاص طور پر میری راتیں پیاری جگہیں بن گئی ہیں جن میں یاد رکھنے کے قابل یادیں تخلیق کی جاتی ہیں، نہ کہ وہ جگہیں جہاں مجھے ایسا کرنے کے لیے تصاویر لینے کی ضرورت ہو۔


Summary: اپنے ’سلک روڈ پروگرام‘ ذریعے یونیسکو نے کھیوا کو ’تعلیم، سائنس اور ثقافت کا مرکز، اور صدیوں پر محیط تہذیبوں کے گہوارہ کے طور پر متعارف کرایا ہے۔‘

خیوا: قرون وسطیٰ کی مساجد اور شاندار محلات کے ساتھ شاہراہ ریشم پر آباد ایک قدیم شہر

دوسری جانب، لکڑی پر کندَہ کاری کے ایک ماہِر اپنی کرسی پر بیٹھے لکڑی کی بنی ہوئی خوبصورت شطرنج کی بساط پر کام کرنے میں مشغول تھے۔ قالین بننے میں مصروف خاتون نے ایک لمحے کے لیے مسکرا کر میری طرف دیکھا اور پھر دوبارہ اپنے کام میں مگن ہو گئیں۔

یونیسکو نے اپنے ’سلک روڈ پروگرام‘ میں خیوا کو ’تعلیم، سائنس اور ثقافت کے مرکز کے علاوہ صدیوں پر محیط تہذیبوں کے گہوارے‘ کے طور پر متعارف کرواتا ہے۔

اس شہر کی وسیع تاریخ کو دیکھتے ہوئے میں حیران تھا کہ آج کے دور میں سمرقند اور بخارا کی مقابلے میں چند ہی سیاح خیوا کا رُخ کرتے ہیں۔ اس بات کا مقصد شکایت کرنا نہیں، بلکہ میں تو خوش تھا کہ زیادہ سیاح نہ ہونے کی بدولت میں ان خوبصورت مقامات کو بڑے پرسکون انداز میں دیکھ پا رہا تھا۔

یونیسکو نے ایچھان قلعہ کو سنہ 1990 میں عالمی ثقافتی ورثہ قرار دیا۔ تاہم، اس سے پہلے ہی ازبک حکومت نے یہاں کے رہائشیوں کو قلعے کی دیواروں سے باہر منتقل کر دیا تھا تاکہ اس ثقافتی ورثے کو محفوظ بنا کر اس کی اصل شکل میں بحال کیا جا سکے۔

بہزاد لیری ’ویجر اکسپیڈیشن‘ کے سی ای او ہیں جو سیاحوں کو وسطی ایشیا کے سفر پر لے جاتی ہے۔ لیری نے خیوا کو ’صحرا میں موجود ماضی کا آثار‘ اور ایک ایسے قدیم شہر کے طور پر بیان کیا جو مسافروں کو ماضی میں واپس جانے پر مجبور کر دیتا ہے۔

خیوا کی تنگ گلیوں سے گزرتے ہوئے مجھے بہت کچھ دیکھنے کو ملا۔  ایک ٹائلوں والا محل، ایک کثیر ستونوں والی مسجد، سڑک پر لگا ایک مجسمہ جس میں دو آدمی خوشی سے باتیں کر رہے ہیں، سیرامک سٹوڈیو اور اس کے بغل میں بنی قالین سازی کی ورکشاپ۔

کنیا آرک قلعے میں بنے عجائب گھر جائیں تو آپ کو اندازہ ہوتا ہے الجبرا اور الگورتھم جیسے تصورات کی جڑیں دنیا کے اس حصے سے ملتی ہیں۔ خیوا میں پیدا ہونے والے ریاضی دان محمد بن موسی الخوارزمی کو اس کا سہرا جاتا ہے۔

کنیا آرک قلعہ یہاں کا ایک اور اہم محل ہے۔ 12ویں صدی کے اس محل کے قابلِ ذکر حصوں میں تخت کا کمرہ، خزانے کا کمرہ، اصطبل اور نیلی دیواروں اور رنگ برنگی چھت والی مسجد شامل ہے۔ میں دیر شام آرک گیا اور اس کے مینار پر چڑھ گیا تاکہ وہاں سے غروبِ آفتاب کا منظر دیکھ سکوں۔

یہاں آنے کے بعد میں نے ذہنی طور پر اس فہرست کو ترک کر دیا جو پہلے بنائی تھی اور خود کو قسمت کے دھارے پر چھوڑ دیا۔


Summary: انڈیا میں ریلوے حکام نے ایک مال بردار ٹرین کے بغیر ڈرائیور 70 کلومیٹر سے زیادہ سفر کرنے کے معاملے پر تحقیقات کا حکم دیا ہے۔

ڈرائیور کے بغیر مال بردار ٹرین کا ’فرار‘: 100 کلومیٹر فی گھنٹہ کی رفتار سے بھاگتی 53 بوگیوں کو کیسے روکا گیا؟

سوشل میڈیا پر شیئر کی گئی ویڈیوز میں ڈرائیور کے بغیر ایک تیز رفتار ٹرین کو کئی ریلوے سٹیشنوں سے انتہائی تیزرفتاری سے گزرتے ہوئے دکھایا گیا ہے۔

رپورٹس میں بتایا گیا ہے کہ یہ مال بردار ٹرین اتوار کو جموں و کشمیر کے علاقے ’کٹھوعہ‘ سے پنجاب کے ضلع ہوشیار پور تک بغیر ڈرائیور چلتی رہی تھی۔

ریلوے حکام کا کہنا ہے کہ وہ بمشکل اس ٹرین کو روکنے میں کامیاب ہوئے اور اس دوران کسی قسم کا کوئی نقصان نہیں پہنچا۔

ریلوے حکام نے سرکاری نیوز ایجنسی پریس ٹرسٹ آف انڈیا (پی ٹی آئی) کو بتایا کہ یہ واقعہ مقامی وقت کے مطابق شام سات بج کر 25 منٹ سے رات نو بجے کے درمیان پیش آیا۔

اس ٹرین سے 53 مال بردار بوگیاں منسلک تھیں، جن میں پتھر اور چپس لدے ہوئے تھے، اور یہ سامان جموں کشمیر سے پنجاب لے جایا جا رہا تھا۔ حکام کے مطابق کٹھوعہ کے مقام پر ایک سٹیشن پر یہ ٹرین عملے کی تبدیلی کے لیے رُکی اور اس میں سوار ڈرائیور اور دیگر عملہ اس سے اُتر گیا۔ تاہم اسی اثنا میں یہ ریل ڈھلوان پر خودبخود سرکنے لگی اور اس نے رفتار پکڑ لی۔

ٹرین تقریباً 100 کلومیٹر فی گھنٹہ کی رفتار سے آگے بڑھی اور اُس کے رُکنے سے قبل تقریباً پانچ سٹیشن عبور کرنے میں کامیاب ہو گئی۔

چلتی ٹرین کے بارے میں اطلاع موصول ہونے کے بعد اہلکاروں نے اس کے راستے میں موجود ریلوے پھاٹکوں کو بند کر دیا۔

ریلوے حکام نے پی ٹی آئی کو بتایا کہ ’ریل کو اُس وقت کامیابی سے روک  گیا جب ریلوے اہلکاروں نے ٹرین کو روکنے کے لیے پٹریوں پر لکڑی کے بلاک لگائے۔‘

لکڑی کے بلاکس نے ٹرین کی رفتار کو کم کرنے میں مدد کی۔

حکام نے پی ٹی آئی کو مزید بتایا کہ وہ ٹرین کے کٹھوعہ میں ایک دفعہ رُکنے کے بعد اس کے دوبارہ حرکت میں آنے کی صحیح وجہ کا تعین کرنے کی کوشش کر رہے ہیں تاکہ مستقبل میں اس طرح کے واقعات سے بچا جا سکے۔